hotchpotch/miracl-hf-unified huggingface dataset:
ไมเคิล แคร์ริก
ไมเคิล แคร์ริก (; เกิด 28 กรกฎาคม ค.ศ. 1981) เป็นอดีตนักฟุตบอลชาวอังกฤษ ลงเล่นในตำแหน่งกองกลางให้กับแมนเชสเตอร์ยูไนเต็ดเป็นสโมสรสุดท้าย ก่อนที่จะเข้าร่วมเป็นผู้ช่วยผู้ฝึกสอนให้กับแมนเชสเตอร์ยูไนเต็ดในเวลาต่อมา
แคร์ริก เริ่มต้นเล่นฟุตบอลให้กับสโมสรวอลล์เซนด์บอยส์คลับซึ่งเป็นสโมสรที่เคยสร้างนักเตะอย่างแอลัน เชียเรอร์ และปีเตอร์ เบียร์ดสลีย์ ก่อนที่จะเริ่มต้นการเล่นฟุตบอลอาชีพกับสถาบันเยาวชนอันเลื่องชื่อของเวสต์แฮมในปี ค.ศ. 1998 แคร์ริกลงเล่นร่วมกับโจ โคล ได้อย่างโดดเด่นในเกมที่เอาชนะคอเวนทรีซิตีไปอย่างถล่มทลาย 9-0 ในนัดชิงชนะเลิศ เอฟเอยูทคัพ ในปี ค.ศ. 1999 โดยแคร์ริกทำได้ 2 ประตูในนัดนี้
ในฤดูกาล 1999-2000 แคร์ริกถูกยืมตัวไปอยู่กับสวินดอนทาวน์ ฤดูกาลต่อมาเขาถูกยืมตัวอีกครั้งคราวนี้ไปอยู่กับเบอร์มิงแฮมซิตี ผลงานอันยอดเยี่ยมของเขาในการเล่นให้กับเบอร์มิงแฮมในฤดูกาล 2000-2001 ทำให้เขาได้รับการเสนอชื่อเป็นผู้ท้าชิงรางวัลนักเตะดาวรุ่งยอดเยี่ยมแห่งปีของสมาคมนักฟุตบอลอาชีพ แม้ว่าสุดท้ายแล้วเขาต้องพ่ายแพ้ให้กับสตีเวน เจอร์ราร์ด ของลิเวอร์พูล
แคร์ริก ใช้เวลาส่วนมากในฤดูกาล 2002-2003 พักรักษาตัวจากอาการบาดเจ็บก่อนที่เวสต์แฮม จะต้องตกชั้นไปเมื่อสิ้นสุดฤดูกาล แทนที่จะย้ายออกจากทีมตามเพื่อนร่วมทีมอย่างโจ โคล, เฟรดี คานูเต และเจอร์เมน ดิโฟ แต่แคร์ริกยังคงอยู่กับเวสต์แฮม ในฤดูกาลแรกที่ลงไปเล่นในดิวิชัน 1 ซึ่งพวกเขาพลาดการได้เลื่อนชั้นกลับคืนสู่พรีเมียร์ชิปไปเพียงนิดเดียวในนัดชิงชนะเลิศของการเพลย์ออฟ แต่แคร์ริกต้องการกลับไปเล่นในพรีเมียร์ชิพจึงย้ายไปร่วมทีมทอตนัมฮอตสเปอร์ในปี ค.ศ. 2004 ด้วยค่าตัว 2.75 ล้านปอนด์
นับตั้งแต่นั้น แคร์ริกก็ฉายแววโดดเด่นอย่างชัดเจน ทักษะการจ่ายบอลและไหวพริบในการเล่นของเขาทำให้เขาเป็นกองกลางที่มีคุณค่ายิ่ง ภายใต้การฝึกสอนของเซอร์อเล็กซ์ เฟอร์กูสัน และสตาฟโค้ชทีมชุดใหญ่ของแมนเชสเตอร์ยูไนเต็ด พรสวรรค์ของเขาสามารถพัฒนาต่อไปได้อีก
แคร์ริกลงเล่นในทีมชาติอังกฤษชุดอายุต่ำกว่า 21 ปีไป 14 ครั้ง และได้รับโอกาสติดทีมชาติอังกฤษชุดใหญ่เป็นครั้งแรกในปี ค.ศ. 2001 ด้วยวัย 19 ปีโดยเป็นตัวสำรองในช่วงพักครึ่งในเกมที่ชนะทีมชาติเม็กซิโก 4-0 ที่สนามไพรด์พาร์กของดาร์บีเคาน์ตี เขาเป็นส่วนหนึ่งของทีมชาติอังกฤษชุดฟุตบอลโลก 2006 และแสดงให้เห็นว่าเขาสามารถลงเล่นในระดับสูงสุดได้ด้วยการเล่นอย่างใจเย็นในเกมที่ชนะทีมชาติเอกวาดอร์ ซึ่งเขาได้รับหน้าที่เป็นตัวคุมจังหวะเกม
ที่แมนเชสเตอร์ยูไนเต็ด เขาได้สืบทอดเสื้อหมายเลข 16 ต่อจากรอย คีน เขามีรูปแบบการเล่นที่แตกต่างไปจากอดีตกัปตันทีมปีศาจแดง แต่ความคล่องตัว การจ่ายบอล และความสามารถในการครองบอลทำให้เขาเป็นนักเตะคนสำคัญคนหนึ่งในแผงกองกลางของเซอร์ อเล็กซ์ เฟอร์กูสัน
ไมเคิล แคร์ริก เกิดที่เมืองวอลล์เซนด์ (Wallsend) และมีพี่ชายหนึ่งคน ปัจจุบันแคร์ริกได้แต่งงานกับลีซา รัฟเฮด (Lisa Roughead) ในวันที่ 16 มิถุนายน ค.ศ. 2007 และมีลูก 2 คน โดยลูกสาวคนโตชื่อลูอีส (Louise) และลูกชายชื่อเจซีย์ (Jacey)
แม้จะเล่นให้กับแมนเชสเตอร์ยูไนเต็ด แต่แคร์ริกมีทีมที่ชื่นชอบเป็นการส่วนตัวคือนิวคาสเซิลยูไนเต็ด
นรคีส ทัตต์
นรคีส ทัตต์ (, "นูรกัส") เกิดเมื่อวันที่ 1 มิถุนายน พ.ศ. 2472 เป็นอดีตนักแสดงชื่อดังของบอลลีวูด ผลงานภาพยนตร์ที่มีชื่อเสียง ได้แก่ ธรณีกรรแสง นรคีสเป็นภรรยาของสุนีล ทัตต์ และมีบุตรด้วยกัน 3 คน ได้แก่ สัญชัย ทัตต์, อันชู และปรียา ทัตต์ นรคีสเสียชีวิตลงด้วยโรคมะเร็งตับอ่อน เมื่อวันที่ 3 พฤษภาคม พ.ศ. 2524 ขณะมีอายุได้ 51 ปี
ชยา พัจจัน
ชยา ภาทุรี พัจจัน (; ; เกิด 9 เมษายน พ.ศ. 2491) เป็นนักแสดงของบอลลีวูด ผลงานภาพยนตร์ที่มีชื่อเสียงของเธอ คือ โชเล่ย์, ฟ้ามิอาจกั้นรัก, ปาฏิหาริย์วิญญาณรักเหนือโลก และกัล โฮ นา โฮ โอ้รักสุดชีวิต ชยา พัจจัน เป็นภรรยาของ อมิตาภ พัจจัน และ เป็นมารดาของ อภิเษก พัจจัน อาชีพทางการเมือง ของ ชยา พัจจัน ได้รับการเลือกตั้งเป็น ส.ส. ของพรรคสมาสวาตี ปราตี เมื่อเดือนกุมภาพันธ์ ปี พ.ศ. 2553
โทชิยะ ชิโนฮาระ
โทชิยะ ชิโนฮาระ (; ค.ศ. 1959 — ) เป็นผู้กำกับหนังการ์ตูนชาวญี่ปุ่น
ปี 1980 เข้าทำงานในบริษัท TMS Entertainment, Ltd.
ทารา สิงห์
ทารา สิงห์ () เกิดเมื่อ 19 พฤศจิกายน พ.ศ. 2471 เป็นนักแสดงชื่อดังของบอลลีวู้ด ผลงานที่โดดเด่น คือ ศึกสวรรค์มหัศจรรย์ทะลุฟ้า มหากาพย์รามกียรติ์ ภาค 1 มหากาพย์รามเกียรติ์ ภาค 2 ศึกเทวดา กัล โฮ นา โฮ โอ้รักสุดชีวิต นอกจากนี้ ทารา สิงห์ ก็ยังเคยเป็นนักมวยปล้ำชื่อดังของอินเดีย ก่อนที่จะเข้าวงการแสดงในปี พ.ศ. 2547 ทารา สิงห์ ได้รับเลือกเป็น ส.ส. เมืองมุมไบ ร่วมกับธรรมเมนทร
ชุมพร เทพพิทักษ์
ชุมพร เทพพิทักษ์ (5 กรกฎาคม พ.ศ. 2482 − 9 กรกฎาคม พ.ศ. 2560) ชื่อเล่น เดียร์ นักแสดงชาวไทยและอดีตผู้กำกับภาพยนตร์ มีชื่อจริงว่า คมสันต์ เทพพิทักษ์
เกิดที่จังหวัดชุมพรเมื่อปี พ.ศ. 2482 จบการศึกษาจากโรงเรียนวัดขันเงินและโรงเรียนศรียาภัย เดินทางเข้าสู่กรุงเทพมหานคร เพื่อศึกษาต่อที่โรงเรียนช่างก่อสร้างอุเทนถวาย โดยพักอาศัยอยู่ในบ้านหลังเดียวกับ พล.ต.ท.วรรณรัตน์ คชรัตน์ (อดีตผู้บัญชาการตำรวจนครบาล และ ส.ส.บัญชีรายชื่อพรรคประชาธิปัตย์ พ.ศ. 2544) ซึ่งเป็นลูกพี่ลูกน้อง แต่ขณะที่เรียนเมื่ออายุได้ 17 ปี ต้องโทษจำคุกในคดีฆาตกรรมด้วยอาวุธปืน และรับสารภาพ จึงถูกลดโทษเหลือ 25 ปี จากนั้นได้รับการลดหย่อนโทษเรื่อยมา จนได้รับอิสรภาพในที่สุด ในระหว่างต้องโทษ อยู่ห้องขังเดียวกับ แคล้ว ธนิกุล
เข้าสู่วงการบันเทิงครั้งแรกด้วยการเป็นนักแสดงบทร้ายแทน ประจวบ ฤกษ์ยามดี นักแสดงบทตัวร้ายที่ไม่สบาย ด้วยความที่หน้าตาตล้ายกัน จากการชักชวนของ ปริญญา ทัศนียกุล และ ลือชัย นฤนาท ในเรื่อง "คมแสนคม" ในปี พ.ศ. 2507 ตามด้วยบทตัวร้ายมาโดยตลอด
ในปี พ.ศ. 2511 มีผลงานละครโทรทัศน์ทางช่อง 4 บางขุนพรหม, ช่อง 5 และช่อง 7 ในยุคแพร่ภาพระบบขาวดำ ด้วยการพลิกบทบาทมารับบทเป็นพระเอกบ้าง ซึ่งก็ได้รับการวิจารณ์ในตอนต้นว่า คนดูจะรับได้หรือไม่กับการที่ผู้ร้ายในแบบภาพยนตร์ใหญ่ มารับบทพระเอกในแบบละครโทรทัศน์ ซึ่งก็ได้รับบทพระเอกแนวลูกทุ่งหรือแอ็คชั่น และถือว่าประสบความสำเร็จพอสมควร
ต่อมาเป็นผู้กำกับภาพยนตร์ มีผลงานมากมาย อาทิ "ถุยชีวิต" (พ.ศ. 2521), "นักสู้ภูธร" ในปีเดียวกัน, "ขาดฉันแล้วเธอจะรู้สึก" (พ.ศ. 2522) และที่ประสบความสำเร็จที่สุดคือ "แหกค่ายนรกเดียนเบียนฟู" ในปี พ.ศ. 2520 ซึ่งได้รับรางวัลตุ๊กตาทองสาขาผู้กำกับยอดเยี่ยม และได้รับรางวัลอื่น ๆ รวมทั้งหมด 5 รางวัล และยังคงมีผลงานออกมาเป็นระยะๆ เช่น "บางระจัน" (พ.ศ. 2543),โหมโรง(พ.ศ. 2547), "ตำนานสมเด็จพระนเรศวรมหาราช ภาค ๒ ประกาศอิสรภาพ" (พ.ศ. 2550), "รักสยามเท่าฟ้า" (พ.ศ. 2551), "2022 สึนามิ วันโลกสังหาร" (พ.ศ. 2552) ผลงานละครโทรทัศน์ได้แก่ "สุสานคนเป็น" (พ.ศ. 2545) "ธิดาวานร 2" (พ.ศ. 2552) และ "เงาพราย" (พ.ศ. 2554) ผลงานละครเรื่องสุดท้ายคือเรื่อง ขุนกระทิง และผลงานภาพยนตร์เรื่องสุดท้ายคือเรื่อง ขุนพันธ์ (พ.ศ. 2559)
ชีวิตส่วนตัว สมรสกับ มยุรี เทพพิทักษ์ (นามสกุลเดิม-ศรีสินธุ์อุไร) มีบุตรด้วยกันทั้งหมด 4 คน ซึ่งหนึ่งในจำนวนนั้นเป็นนักร้องและนักแสดงที่มีชื่อเสียง คือ ศรราม เทพพิทักษ์
ชุมพรมีอาการป่วยด้วยโรคเส้นเลือดในสมองตีบตั้งแต่ปลายปี พ.ศ. 2559 ที่ผ่านมา และได้เสียชีวิตลงอย่างสงบ เมื่อวันที่ 9 กรกฎาคม พ.ศ. 2560 ศรราม เทพพิทักษ์ ผู้เป็นลูกชายได้ทันดูใจจนวินาทีสุดท้าย
ที่สุดในโลก
สถิติที่สุดในโลก ในเรื่องต่าง ๆ
วัดสำนัก
วัดสำนัก ตั้งอยู่หมู่ 7 บ้านสำนัก ตำบลวังทองแดง อำเภอเมืองสุโขทัย จังหวัดสุโขทัย เป็นวัดราษฎร์ สังกัดคณะสงฆ์มหานิกาย มีประวัติการสร้างตั้งแต่ พ.ศ. 2478
วัดสำนักตั้งเมื่อ พ.ศ. 2478 เดิ่มเรียกชื่อว่า "วัดราชสำนัก" ตั้งตามชื่อหมู่บ้าน มีประวัติการสร้างตั้งแต่ พ.ศ. 2478 โดยนายม้วน ภักดีเป็นมอบถวายที่ดินให้เป็นผู้จัดสร้าง
ม่าจ้อโป๋
ม่าจ้อโป๋ หรือ ม่าโจ้ว หรือ ไฮตังม่า ( "มาจู่") เป็นเทวสตรีของจีนที่ได้รับความเคารพในหมู่ของชาวฮกเกี้ยน ชาวแต้จิ๋ว และชาวจีนโพ้นทะเล ที่ประกอบอาชีพประมงและเดินเรือ
มาจ้อโป๋ เป็นเทพที่ได้รับการสักการะในช่วงต้นศตวรรษที่ 10 ในช่วงราชวงศ์ซ่ง ปัจจุบันการนับถือมาจ้อโป๋มีอยู่ทั่วทุกมุมโลก โดยมีศาลเจ้ามาจ้อโป๋มากถึง 3,000 แห่ง และถือว่าเป็นเทพที่ได้รับการนับถือมากที่สุดของไต้หวันอีกด้วย โดยถือว่าเป็นความเชื่อหรือศาสนาพื้นถิ่นของไต้หวัน มีการก่อตั้งเป็นสมาคมขึ้นมา โดยผู้ที่เคารพนับถือจะมีพิธีกรรมเดินทางแสวงบุญด้วยเท้า ตั้งแต่เวลากลางดึก พร้อมกับขบวนแห่เทวรูปของมาจ้อโป๋ไปตามสถานที่ต่าง ๆ เป็นระยะเวลานานถึง 9 วัน เชื่อกันว่าเมื่อขบวนแห่ของมาจ้อโป๋ผ่านมาถึงที่ไหน ผู้ที่อาศัยอยู่ที่นั่นจะได้รับความสงบสุข ความสามัคคีในครอบครัว ตลอดจนความสำเร็จในชีวิต และในพิธีกรรมนี้ยังมีการจัดเลี้ยงอาหารไปตลอดทางอีกด้วย
ในประเทศไทย ม่าจ้อโป๋ มักจะถูกเข้าใจผิดในหมู่ชาวไทยว่าคือ เจ้าแม่ทับทิม ซึ่งความจริงแล้วเจ้าแม่ทับทิมแท้ที่จริงแล้ว คือ จุ้ยบ้วยเนี้ย (水尾聖娘) เทวสตรีอีกองค์หนึ่งที่ถือว่าเป็นเทพแห่งท้องทะเลหรือการเดินเรือเช่นเดียวกัน โดยจุ้ยบ้วยเนี้ยนั้นจะเป็นที่นับถือของชาวไหหลำ ในขณะที่ม่าจ้อโป๋จะเป็นที่นับถือของชาวฮกเกี้ยน และชาวแต้จิ๋ว ซึ่งในอดีตยุคที่ยังมีการค้าขายกันระหว่างไทยกับจีนด้วยเรือสำเภา ชาวไหหลำจะเดินทางมาถึงประเทศไทยในช่วงต้นปี คือ ราวเดือนมกราคม เนื่องจากเกาะไหหลำนั้นมีทำเลที่ตั้งอยู่ใกล้ประเทศไทยกว่า และจะทำการสักการะบูชาจุ้ยบ้วยเนี้ย เมื่อชาวฮกเกี้ยนและแต้จิ๋วเดินทางมาถึงจะอยู่ในราวปลายเดือนกุมภาพันธ์ถึงต้นเดือนมีนาคม เนื่องจากมณฑลกวางตุ้งและฮกเกี้ยนนั้นตั้งอยู่ในแผ่นดินใหญ่ซึ่งไกลกว่า และก็ทำการสักการะม่าจ้อโป๋ด้วยเช่นกัน จึงทำให้เกิดความสับสนระหว่างเทวสตรีทั้งสอง อีกทั้งเครื่องประดับยังใกล้เคียงกันอีกด้วย คือ เป็นเครื่องทรงสีแดง ทั้งนี้เกิดจากฝีมือช่างที่เกิดในประเทศไทย
โรงเรียนวัดเปี่ยมนิโครธาราม
โรงเรียนวัดเปี่ยมนิโครธาราม ตั้งอยู่ที่หมู่ 1 ตำบลหัวไทร อำเภอบางคล้า จังหวัดฉะเชิงเทรา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเมื่อ วันที่ 21 มิถุนายน พ.ศ. 2519 รับนักเรียนแบบสหศึกษา เดิมชื่อ "โรงเรียนหัวไทรวิทยา" ต่อมาเมื่อวันที่ 22 ธันวาคม พ.ศ. 2523 ได้รับพระมหากรุณาธิคุณจากองค์พระบาทสมเด็จพระเจ้าอยู่หัวภูมิพลอดุลย เดชมหาราชพระราชทานนามโรงเรียนให้ใหม่ว่า "โรงเรียนวัดเปี่ยมนิโครธาราม"
โรงเรียนมีเนื้อที่ทั้งหมด 36 ไร่ 1 งาน 88 ตารางวา โดยท่านพระครูธรรมทีปาจารย์ เจ้าอาวาสวัดมูลเหล็ก อำเภอบ้านสร้าง จังหวัดปราจีนบุรี ดำเนินการจัดซื้อที่ดิน มอบให้กรมสามัญศึกษา จำนวน 35 ไร่ 2 งาน 70 ตารางวา ต่อมาเมื่อวันที่ 16 เมษายน พ.ศ. 2535 นายย้ง-นางเหมี่ยว คงแสงไชย ได้มอบที่ดินจำนวน 3 งาน 18 ตาราง
แคล้ว ธนิกุล
แคล้ว ธนิกุล (10 เมษายน พ.ศ. 2477 — 5 เมษายน พ.ศ. 2534) อดีตผู้กว้างขวางในพื้นที่กรุงเทพมหานครและอดีตโปรโมเตอร์และผู้จัดการในวงการมวยไทย, มวยสากลและมวยสากลสมัครเล่นในประเทศไทย
แคล้ว ธนิกุล เกิดเมื่อวันที่ 10 เมษายน พ.ศ. 2477 ที่ตำบลดอนมะโนรา อำเภอบางคนที จังหวัดสมุทรสงคราม ในครอบครัวคนไทยเชื้อสายจีน ที่ได้ชื่อว่าแคล้ว เพราะตอนที่เกิดมีคู่แฝดด้วย แต่ว่าคู่แฝดได้เสียชีวิตไปหลังจากคลอดไม่นาน จึงได้ชื่อว่า "แคล้ว" ซึ่งหมายถึง การแคล้วคลาดจากอันตราย
แคล้ว ธนิกุล ได้เดินทางเข้าสู่กรุงเทพฯครั้งแรกด้วยการตามพี่สาวมาอยู่ที่ย่านสวนมะลิ ต่อมาไปดูการซ้อมมวยเลยรู้จักนักมวยรุ่นพี่ ชื่อ หมึก ตรอกทวาย และก็กลายเป็นเพื่อนสนิทกันตั้งแต่นั้นมา
จากนั้น แคล้ว ธนิกุล ก็สร้างชื่อด้วยการเป็นผู้กว้างขวางในย่านสวนมะลิ ในชื่อ "เหลา สวนมะลิ" หรือ "เฮียเหลา" มีผู้กว้างขวางเป็นเพื่อนสนิทสนมกันมากมายและมีลูกน้องอีกจำนวนมากด้วยเช่นกัน จนได้รับฉายาว่า "เจ้าพ่อนครบาล" หรือ "เจ้าพ่อเบอร์ 1"
ในแวดวงมวย แคล้ว ธนิกุล เป็นเจ้าของค่ายมวยของตัวเองที่มีชื่อว่า "ส.ธนิกุล" มีนักมวยที่มีชื่อเสียง อาทิ อินทรีน้อย ส.ธนิกุล, สมบัติ ส.ธนิกุล, บุญหลง-บุญหลาย ส.ธนิกุล เป็นต้น และยังเคยดำรงตำแหน่งนายกสมาคมมวยสากลสมัครแห่งประเทศไทย
แคล้ว ธนิกุล เสียชีวิตในเวลาหัวค่ำของวันที่ 5 เมษายน พ.ศ. 2534 ที่ถนนปิ่นเกล้านครชัยศรี ในเขตอำเภอสามพราน จังหวัดนครปฐม จากการถูกลอบสังหารด้วยอาวุธสงคราม อาทิ ปืนเอ็ม 16, ปืนอาก้า, เครื่องยิงลูกระเบิดเอ็ม 79 อย่างอุกอาจ ขณะกำลังโดยสารไปในรถกระบะยี่ห้อนิสสันสีดำเพื่อเดินทางกลับบ้านที่จังหวัดสมุทรสงคราม พร้อมด้วยลูกน้องคู่ใจ คือ นายสกุลยุทธ์ ทองสายธาร หรือฉายา "ตี๋ ดำเนิน" หรือ "มือปืนร้อยศพ" สภาพรถทั้งคันพรุนไปด้วยรูกระสุน และศพของทั้งคู่ก็ถูกยิงเลือดโชก โดยเฉพาะนายแคล้วที่นั่งอยู่เบาะหลัง ที่ภายในปากยังอมพระเครื่องอยู่ ด้วยหวังว่าจะช่วยคุ้มครองให้ปลอดภัย ซึ่งสาเหตุการลอบสังหารครั้งนี้ จนปัจจุบันก็ยังไม่สามารถหาผู้กระทำผิดมาลงโทษได้ ซึ่งก่อนหน้านั้นแคล้วเคยถูกลอบสังหารด้วยกระสุนและระเบิดมาแล้วถึง 2 ครั้ง จนกลายเป็นคำร่ำลือกันต่าง ๆ นานา ด้วยในขณะนั้น ทางคณะรักษาความสงบเรียบร้อยแห่งชาติ (รสช.) ซึ่งได้กระทำการรัฐประหารไปก่อนหน้านั้นไม่นาน มีนโยบายปราบปรามผู้มีอิทธิพลต่าง ๆ ซึ่งเชื่อกันว่า แคล้ว ธนิกุล เองก็เป็นหนึ่งในรายชื่อเหล่านั้น
วรรณพร ฉิมบรรจง
วรรณพร ฉิมบรรจง (ชื่อเล่น: ทราย) อดีตนักแสดงสาวที่มีชื่อเสียง เกิดวันที่ 26 กรกฎาคม พ.ศ. 2523 ที่อำเภอพระประแดง จังหวัดสมุทรปราการ เข้าสู่วงการบันเทิงด้วยการเป็นผู้ชนะเลิศจากการประกวดมิสทีนไทยแลนด์ ประจำปี พ.ศ. 2539
วรรณพร ฉิมบรรจง (ชื่อเล่น: ทราย) เกิดวันที่ 26 กรกฎาคม พ.ศ. 2523 ที่อำเภอพระประแดง จังหวัดสมุทรปราการ เป็นนักแสดงทางสถานีโทรทัศน์สีกองทัพบกช่อง 7 เข้าสู่วงการบันเทิงด้วยการเป็นผู้ชนะเลิศจากการประกวดมิสทีนไทยแลนด์ ประจำปี พ.ศ. 2539 ทรายโด่งดังจากการแสดงละครเรื่อง "แม่ย่านาง" โดยรับบท เมธาวลัย หรือ เมธ์ ซึ่งเป็นนางเอกของเรื่อง จากนั้นได้สร้างชื่อเสียงของเธอ และมีผลงานละครโทรทัศน์อื่นๆอีกมากมาย ด้านการแสดงภาพยนตร์ทรายได้รับโอกาสแสดงภาพยนตร์เรื่อง ถนนนี้หัวใจข้าจอง คู่กับ มณฑล จิรา จากการกำกับของ คิด สุวรรณศร
มีผลงานละครเรื่องสุดท้ายของสถานีโทรทัศน์สีกองทัพบกช่อง 7 คือเรื่อง "กระต่ายหลงจันทร์" 
ปัจจุบัน ได้หันหลังให้กับวงการบันเทิงอย่างเต็มตัว โดยผันตัวเองเป็นศิลปินอิสระ มีผลงานคู่กับ วสันต์ สิทธิเขตต์ และยังเข้าร่วมกับทางกลุ่มพันธมิตรประชาชนเพื่อประชาธิปไตย (พธม.) ในการชุมนุมทั้งในปี พ.ศ. 2549 และ พ.ศ. 2551 โดยเมื่อวันอาทิตย์ที่ 26 มีนาคม พ.ศ. 2549 ที่ทางกลุ่มพันธมิตรฯได้เคลื่อนขบวนจากบริเวณหน้าสนามกีฬาแห่งชาติไปยังสี่แยกราชประสงค์ วรรณพรได้เข้าร่วมชุมนุมกับเพื่อน ๆ ศิลปินและกลุ่มแนวร่วม ด้วยการแต่งกายเป็นชุดแฟชั่นล้อเลียนการเมืองด้วย นับเป็นสีสันอีกประการหนึ่งในการชุมนุม
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ในส่วนของภาพยนตร์ได้แก่ "ถนนนี้หัวใจข้าจอง " (พ.ศ. 2540) คู่กับ มณฑล จิรา จากการกำกับของ คิด สุวรรณศร
ถ้วยฟู
ขนมฮวดโก้ยมีความหมายในภาษาจีน "ฮวด" แปลว่า "เจริญงอกงาม" "โก้ย" แปลว่า "ฟู หรือ ขนม"' ดังนั้นขนมฮวดโก้ย จึงตรงกับตวามหมายในภาษาไทยว่า ขนมแห่งความเจริญเฟื่องฟู
ชาวจีนหรือคนไทย นิยมนำฮวดโก้ยไปไว้ไหว้หรือกระทำพิธีท
ี่เป็นมงคลต่าง ๆ เพราะขนมชนิดนี่ตรงความหมายทางมงคลว่า ชีวิตเฟื่องฟูเจริญรุ่งเรื่อง จึงขาดไม่ได้ในการไหว้พิธีต่าง ๆ ของชาวจีน
คนจีนฮกเกี้ยนมีประเพณีว่าถ้าเด็กเกิดออกมาครบหนึ่งเดือน จะจัดพิธีมั๋วโง่ยคือการให้เด็กทารกไปแนะนำตัวให้กลับญาติผู้ใหญ่ โดยพ่อแม่เด็กจะจัด ไข่ตั้มย่อมสีแดง ฮวดโก้ย และ อิ่วปึ่ง ไปให้ญาติผู้ใหญ่เพื่อนเป็นการแนะนำตัว จากนั้นจะนำเอาขนมฮวดโก้ยไปไหว้ศาลเจ้าปุดจ้อ เพื่อเป็นการขอพรให้เด็กเจริญรุ่งเรื่อง และเพื่อให้ กวนอิมปุดจ้อคุ้มครอง
เวลาแต่งงาน ชาวบ้าบ๋าหรือชาวจีนฮวดโก้ยถือว่าเป็นขนมที่ขาดไม่ได้ เวลาแต่งานมีความหมายว่าให้ชีวิตคู่เจริญรุ่งเรื่อง ดังนั้นเวลางานแต่งงานชาวบ้าบ๋าฮวดโก้ยจึงมึงอยู่ในตะกร้าเซี่ยหน้าซึ่งเป็นตะกร้าใส่ขนมมงคล 12 ชนิด ในนั้นมีฮวดโก้ยอยู่ด้วย ตลอดจนการไหว้ในเทศกาลต่างๆก็มี เช่น เทศกาลเฉ่งเบ๋ง ตรุษจีน สารทจีน แซยิด ล้วนมีความหมายเดี่ยวกัยเพื่อขอให้ชีวิตเจริญรุ่งเรือง
สีของขนมฮวดโก้ยจะใช้ต่างกันในแต่ละพิธี ถ้าใช้ในการไหว้เจ้า หรืองานพิธีมงคล นิยมใช้สีชมพู แต่บ้างที่ในพิธีการแต่งงานจะมีสีแดงด้วย ส่วนการไหว้บรรพบุรุษและงานอวมงคลนิยมใช้สีขาวล้วน ปัจจุบันขนมฮวดโก้ยสามารถพบได้หลากสีทั้ง เขียว ฟ้า เหลือง ส้ม ฯลฯ
ออกตาฮีดรอน (อัลบั้ม)
ออกตาฮีดรอน () เป็นสตูดิโออัลบั้มชุดยาวฉบับเต็มลำดับที่ห้าในแนวโพรเกรสซีฟร็อกสัญชาติอเมริกัน ของวงเดอะมาร์ส โวลตา และได้รับการเปิดตัวในวันที่ 23 มิถุนายน ค.ศ. 2009 อัลบั้มชุดดังกล่าวนี้จัดจำหน่ายโดยวอร์เนอร์บราเธอร์เรคคอร์ด ในอเมริกาเหนือ และเมอร์คิวรี่เรคคอร์ด สำหรับการจำหน่ายทั่วโลก โดยเปิดตัวครั้งแรกติดอยู่ในอันดับที่ 12 บนตารางบิลบอร์ด 200 อัลบั้ม ด้วยยอดจำหน่าย 29,980 ชุดในสัปดาห์แรกของการเปิดตัว
โดยส่วนของการเปิดตัวนี้ เซดริก บิกเลอร์-ซาวาลาซึ่งเป็นนักร้องนำได้กล่าวถึงวงดนตรีนี้ว่า "อยากจะทำการบันทึกผลงานในแบบตรงข้ามกับที่เคยทำมาทั้งหมด ตลอดที่ผ่านมา เราได้รับการเรียกร้องจากผู้คนให้เราสร้างผลงานในแนวป็อปบ้าง และบัดนี้เราก็ได้มีผลงานดังกล่าวออกมาแล้ว"
โอมาร์ โรดริเกซ-โลเปซได้ร่วมการผลิตออกตาฮีดรอนในช่วงเดียวกันกับการผลิตผลงานชุด เดอะเบดแลม อินโกไลอาห์ (The Bedlam in Goliath) ซึ่งโดยปกติแล้ว โรดริเกซมักจะทำงานในสองหรือสามโครงการไปพร้อมๆกัน และเบดแลมยังอาจถือเป็นเสมือนกับฝันร้ายในการสร้างการบันทึก โรดริเกซไม่สามารถสานต่อโครงการทั้งสองรวมทั้งทุ่มเทความสนใจให้กับเบดแลมได้อีกต่อไป
โรดริเกซได้พิจารณาถึงอัลบั้มถัดไปในช่วงต้นเดือนมกราคม ค.ศ. 2008 โดยยังไม่ได้มีการตั้งชื่อ ซึ่งเดือนดังกล่าวเป็นช่วงเดียวกันกับผลงานชุด เดอะเบดแลม อินโกไลอาห์ได้มีการเปิดตัว โดยอ้างว่า "ผมได้พิจารณาให้มันเป็นอัลบั้มอคูสติกของพวกเรา" เซดริก บิกเลอร์-ซาวาลายังได้พูดด้วยว่าอัลบั้มชุดนี้เป็นการเล่นแบบ "อคูสติก" และ "เมลโล" และยังได้ระบุไว้ว่า "เรารู้ว่าผู้คนสามารถที่จะเป็นไปตามแนวที่พวกเขาได้คาดคิดไว้ ดังนั้นเมื่อพวกเขาได้ยินถึงอัลบัมชุดใหม่ พวกเขาก็จะบอกว่า 'นี่มันไม่ใช่อัลบั้มแนวอคูสติก มันมีดนตรีระบบไฟฟ้าเล่นตลอดทั้งชุด' แต่มันก็คือเวอร์ชันใหม่ของพวกเรา ซึ่งนั่นเป็นสิ่งที่พวกเราได้ทำไป -- เป็นการฉลองด้วยการฉีกแนว นั่นคือเวอร์ชันของพวกเรา ซึ่งเป็นสิ่งที่พวกเราได้พิจารณาถึงอคูสติกอัลบั้ม"
ได้มีการบันทึกเสียงสำหรับอัลบั้มชุดนี้โดยใช้เวลาสามสัปดาห์ช่วงระหว่างเดือนสิงหาคม ค.ศ. 2008 ในบรุกลิน, นครนิวยอร์ก ก่อนที่จะทำการบันทึก โอมาร์ โรดริเกซ-โลเปซ ได้ขอร้องให้ เอเดรียน เทอราซัส-กอนซาเลซซึ่งเป็นนักเป่าแซ็กโซโฟน และพอล ฮีโนโจส์ซึ่งเป็นกีต้าร์จังหวะและผู้จัดทำเสียงได้แยกออกจากวง โดยเว็บทางการของเดอะมาร์ส โวลต้า ได้กล่าวว่า "ทั้งสองยินยอมออกจากวงด้วยดี" สำหรับการออกไปของพวกเขา มาร์เซล โรดริเกซ-โลเปซซึ่งเป็นผู้เล่นดนตรีเคาะจังหวะ กล่าวว่า "มันเหมือนกับเราได้วงดนตรีใหม่ทั้งหมด จากการที่สมาชิกสองรายได้หายไป เราจึงได้เล่นในรูปแบบที่ต่างไปจากเดิม"
โรดริเกซกล่าวถึงความเชื่อของเขาว่า "ออกตาฮีดรอน" จะเป็นอัลบั้มชุดสุดท้ายตามแนวของเขาที่เรียกว่า "gun-in-your-face mentality" ซึ่งเขาจะให้นักดนตรีในส่วนต่างๆได้รับรู้ว่าไม่มีเพลงใดพวกเขาทำหน้าที่ได้อย่างเหมาะสมไปกว่านี้อีกแล้ว
เช่นเดียวกับอัลบั้มชุดที่สามของสตูดโอที่มีชื่อว่า "แอมพิวเทคเจอร์" ที่อัลบั้มไม่ได้บรรยายรวมเรื่องเพียงครั้งเดียว เซดริก บิกเลอร์-ซาวาลา ผู้เป็นนักร้องได้ระบุถึงอัลบั้มดังกล่าวว่าไม่ได้เป็นคอนเซ็ปต์ของอัลบั้มอย่างแท้จริง "ฉันคิดว่ามันเป็นไปได้ แต่ก็ไม่เคยเขียนครอบคลุมถึงสิ่งที่เจาะจงโดยรอบ หากแต่เพียงเขียนบทเพลงขึ้นมาอย่างเร่งด่วน
รัฐเนอเกอรีเซิมบีลัน
เนอเกอรีเซิมบีลัน (, อักษรยาวี: ) เป็น 1 ใน 13 รัฐที่ประกอบขึ้นเป็นสหพันธ์มาเลเซีย ตั้งอยู่ทางชายฝั่งทะเลตะวันตกของมาเลเซียตะวันตก มีพื้นที่ประมาณ 6,650 ตารางกิโลเมตร คำว่า "เนอเกอรีเซิมบีลัน" แปลว่า 9 รัฐ สืบเนื่องจากในสมัยก่อนแบ่งการปกครองเป็น 9 อำเภอ มีเมืองหลวงชื่อ เซอเริมบัน เป็นเมืองท่าที่มีชายฝั่งทะเลสวยงาม เหมาะแก่การพักผ่อน
องค์ประกอบของกลุ่มชาติพันธุ์ในปี ค.ศ. 2005 ประกอบด้วยชาวมลายู (497,896 คนหรือร้อยละ 54.96), ชาวจีน (220,141 คนหรือร้อยละ 24.3), ชาวอินเดีย (137,588 คนหรือร้อยละ 15.18) และอื่น ๆ (50,267 คนหรือร้อยละ 5.54)
ประวัติศาสตร์ช่วงต้นของเนอเกอรีเซิมบีลัน ได้มีชาวมีนังกาเบา (Minangkabau) จากเกาะสุมาตรา มาตั้งถิ่นฐานในหุบเขาอันเงียบสงบในศตวรรษที่ 15 และอยู่ภายใต้การคุ้มครองของรัฐสุลต่านมะละกา จนกระทั่งการล่มสลายของรัฐสุลต่านมะละกาในปี 1511 เมื่อชาวโปรตุเกสเดินทางมาถึง
จากนั้นเนอเกอรีเซิมบีลันได้ตกอยู่ภายใต้การคุ้มครองของรัฐสุลต่านยะโฮร์ จนกระทั่งศตวรรษที่ 18 การโจมตีโดยชาวบูกิส (Bugis) บังคับให้ชาวมีนังกาเบาในเนอเกอรีเซิมบีลันขอความคุ้มครองจากบ้านเกิดของพวกเขา (เกาะสุมาตรา) กษัตริย์สุมาตราได้ส่งสุลต่าน Melewar มาปกครอง
ในปี ค.ศ. 1873 อังกฤษเข้าแทรกแซงทางทหารในสงครามกลางเมืองใน Sungai Ujong เพื่อรักษาผลประโยชน์ทางเศรษฐกิจของอังกฤษ และกำหนดให้เนอเกอรีเซิมบีลันอยู่ภายใต้การควบคุมของอังกฤษ
ลักษณะภูมิประเทศโดยทั่วไปเป็นป่าไม้ ภูเขาสลับซับซ้อนเป็นแนวยาว ประมาณร้อยละ 70 ของพื้นที่ บริเวณชายฝั่งตะวันตก ที่ติดกับมหาสมุทรอินเดีย และช่องแคบมะละกา เป็นพื้นที่ราบลุ่ม
รัฐเนอเกอรีเซิมบีลันประกอบด้วย 7 เขต ได้แก่
อดีตรัฐเนอเกอรีเซิมบีลันมีเขตการปกครองทั้งหมด 9 เขต ได้แก่ จไล (อีนัส) - จเลบู - โจฮล (ปัจจุบันขึ้นกับรัฐเซอลาโงร์), นานิง' (ปัจจุบันขึ้นกับรัฐมะละกา), เริมเบา - สกามัต (ปัจจุบันขึ้นกับรัฐยะโฮร์)/ปาซีร์บซาร์ (ปัจจุบันอยู่ในเขตตัมปิน) - ซูไงอูจง - อาลูปานะห์ (ปัจจุบันขึ้นกับเขตจเลบูและบางส่วนของรัฐปะหัง)
ส่วนใหญ่นับถือศาสนาอิสลาม รองลงมาคือศาสนาพุทธ
รัฐเซอลาโงร์
เซอลาโงร์ (, อักษรยาวี: ) เป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย ตั้งอยู่ทางชายฝั่งทะเลตะวันตกของคาบสมุทรมลายู และล้อมรอบกัวลาลัมเปอร์ไว้ทั้งหมด อาณาเขตของรัฐเซอลาโงร์ ทิศเหนือติดรัฐเปรัก ทิศตะวันออกติดรัฐปะหัง ทิศตะวันตกติดช่องแคบมะละกา ทิศใต้ติดรัฐเนอเกอรีเซิมบีลัน เมืองหลวงของเซอลาโงร์ชื่อ ชะฮ์อาลัม เมืองเจ้าผู้ครองชื่อ กลัง เป็นรัฐทีใหญ่อันดับ 9 ของมาเลเซีย อีกเมืองหนึ่งที่สำคัญของเซอลาโงร์คือเปอตาลิงจายา ซึ่งได้รับเป็นสถานะเป็นเมืองดีเด่นเมื่อวันที่ 20 มิถุนายน 2006
ลาบวน
ลาบวน (, ยาวี: ) เป็นหนึ่งดินแดนสหพันธ์ที่ประกอบขึ้นเป็นสหพันธ์มาเลเซีย ตั้งอยู่ทางตอนเหนือของเกาะบอร์เนียว ใกล้กับประเทศบรูไน
ย่านความถี่ 10 เมตร
ย่านความถี่ 10 เมตร ย่านความถี่นี้ส่วนหนึ่งของวิทยุคลื่นสั้น (Shortwave Radio) (คำว่า 10 เมตร เป็นความยาวคลื่นโดยประมาณของความถี่ 28.000 MHz ถึง 29.700 MHz) ถูกจัดสรรให้กับนักวิทยุสมัครเล่น (สำหรับประเทศไทย อนุญาตให้พนักงานวิทยุสมัครเล่นขั้นต้น ขั้นกลาง และขั้นสูง สามารถใช้งานได้) โดยมีความถี่ตั้งแต่ 28.000 MHz ถึง 29.700 MHz
ย่านความถี่ 10 เมตรนี้เราสามารถพบรูปแบบการติดต่อได้หลายรูปแบบ เช่น เราจะพบการติดต่อด้วยรหัสมอร์ส หรือการติดต่อแบบใช้แถบความถี่แคบรูปแบบอื่น ๆ แถวช่วงแรกของย่านความถี่ และจะพบการติดต่อในรูปแบบ SSB ในความถี่ตั้งแต่ 28.300 MHz ขึ้นไป ส่วนระบบการติดต่อสื่อสารแบบแถบความถี่กว้าง (เช่น ระบบ FM หรือ AM) จะพบได้แถวช่วงปลายของย่านความถี่
ย่านความถี่ 10 เมตรนี้จะมีรูปแบบการแพร่กระจายคลื่นที่เป็นเอกลักษณ์ของตัวเอง ในบางครั้งสามารถติดต่อทางไกลได้ดี ด้วยกำลังส่งต่ำ ๆ ก็สามารถติดต่อได้รอบโลก แต่บางครั้งก็เป็นเรื่องที่ยากและท้าทายมาก ในช่วงที่เป็นจุดสูงสุดของ Solar cycle หรือช่วงเวลาที่ดวงอาทิตย์มีจุดดับมาก ๆ ย่านความถี่ 10 เมตรจะเต็มไปด้วยสัญญาณจากดินแดนที่ไกล ๆ ซึ่งสะท้อนบรรยากาศชั้น F2 ซึ่งเป็นชั้นย่อยของชั้นไอโอโนสเพียร์ ย่านความถี่ 10 เมตรจะเป็นความถี่ที่สามารถติดต่อทางไกลได้ดีในช่วงกลางวัน (เวลาท้องถิ่น) สำหรับช่วงที่มีการเพิ่ม Sunspot activity จะพบสภาพ "อากาศเปิด" สามารถใช้งานย่านความถี่ 10 เมตรได้ตั้งแต่ก่อนดวงอาทิตย์ขึ้นจนถึงกลางคืนเลยทีเดียว
ในเวลากลางคืนของช่วงเวลา solar minimum ชั้น F2 ซึ่งเป็นชั้นย่อยของชั้นไอโอโนสเพียร์จะมีน้อย ย่านความถี่ 10 เมตรอาจจะติดต่อทางไกลได้โดยการแพร่กระจายคลื่นแบบ Sporadic E propagation สามารถติดต่อได้ไกลตั้งแต่ 100 ไมล์ ถึงหลาย 1,000 ไมล์ สภาพ Sporadic E ในย่านความถี่ 10 เมตรนี้จะขึ้นอยู่กับฤดูกาล ในช่วงปลายของฤดูใบไม้ผลิ จนถึง ก่อนฤดูร้อนเป็นช่วงเวลาที่ดีที่สุดของการแพร่กระจายคลื่นแบบนี้
ย่านความถี่ 10 เมตรเป็นรอยต่อระหว่างแถบความถี่ HF และแถบความถี่ VHF ย่านความถี่ 10 เมตร เลยมีคุณสมบัติของการแพร่กระจายคลื่นบางอย่างที่คล้ายกับแถบความถี่ VHF เช่น การติดต่อสื่อสารแบบสะท้อนฝนดาวตก(Meteor scatter), aurora, auroral E และ transequatorial propagation ทำให้สามารถติดต่อได้ถึง 2,300 กิโลเมตร หรือไกลกว่า เทคนิคการติดต่อในแถบความถี่ VHF สามารถนำมาใช้ได้ดีในย่านความถี่ 10 เมตร เช่นกัน
ตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การอนุญาตและกำกับดูแลกิจการวิทยุสมัครเล่น นั้น ระบุให้พนักงานวิทยุสมัครเล่นขั้นต้นสามารถใช้ความถี่ในย่าน 10 เมตรในการติดต่อสื่อสารด้วยกำลังส่งไม่เกิน 100 วัตต์ ซึ่งในข้อเท็จจริงนั้น สำนักงาน กสทช. ยังมิได้มีการอนุญาตให้มี ใช้เครื่องวิทยุคมนาคม หรือตั้งสถานีวิทยุคมนาคม ในย่านความถี่ 10 เมตรสำหรับพนักงานวิทยุสมัครเล่นขั้นต้นอย่างถูกต้องแต่อย่างใด จึงทำให้นักวิทยุสมัครเล่นขั้นต้นที่สนใจในการใช้ความถี่ย่าน 10 เมตร จำเป็นต้องใช้ร่วมกันกับสถานีวิทยุคมนาคมที่มีนักวิทยุสมัครเล่นขั้นกลางนั้นอยู่แล้ว หรือ สามารถใช้ความถี่ 10 เมตรได้จากสถานีสโมสร (Club Station)ไปพลางก่อนจนกว่าจะมีการอนุญาตในลำดับต่อไป
ทั้งนี้เพื่อเป็นประโยชน์ในการควบคุมดูแล รวมถึงให้การให้คำแนะนำ ในการใช้งานย่านความถี่ 10 เมตร เนื่องจากข้อกำหนดทางเทคนิคทำให้มีผลกระทบเป็นวงกว้างหากใช้งานอย่างไม่เหมาะสม
สปันจ์ ฉลาดสุดสุด
สปันจ์ ฉลาดสุดสุด หรือชื่อเดิมของรายการในประเทศไทยคือ ฟองน้ำอัจฉริยะ ฉลาดสุดสุด () เป็นเกมโชว์แนววิทยาศาสตร์ จากประเทศเกาหลีใต้ ออกอากาศครั้งแรกเมื่อวันที่ 8 พฤศจิกายน พ.ศ. 2546 ทางสถานีวิทยุโทรทัศน์แห่งประเทศเกาหลี KBS จากประเทศเกาหลีใต้ โดยชื่อของรายการ ณ ปัจจุบันของประเทศเกาหลี คือ Sponge 2.0 ซึ่งประเทศไทยได้นำรายการนี้มาออกอากาศทุกวันพฤหัสบดี เวลา 20.30 น. ทางสถานีโทรทัศน์โมเดิร์นไนน์ทีวี ซึ่งซื้อลิขสิทธิ์รายการจาก บริษัท เอชเอ็นที มีเดีย จำกัด
ในการออกอากาศทุกตอนจะมีปริศนา 3 ข้อ โดยแต่ละข้อจะมีคำถามจากภาพ VTR และจะมีคำถามขึ้นอยู่บนหน้าจอ ซึ่งในคำถามนี้จะมีคำในช่องว่างซ่อนอยู่ แขกรับเชิญจะทำการวิเคราะห์และตอบคำถาม หลังจากนั้นจะทำการเฉลยจากภาพ VTR หลังจาก VTR จบลง จะมีการให้ดาวสำหรับเรื่องที่ได้ออกอากาศ โดยที่ในช่วงแรกนั้นจะมีการให้ดาวโดยแขกรับเชิญที่เข้าร่วมรายการ ซึ่งมีคะแนนเต็มอยู่ที่ 50 ดาว แต่ในปัจจุบันผู้ที่ให้คะแนนจะเป็นกลุ่มบุคคลในชมรมต่างๆจำนวน 50 คน ซึ่งเมื่อรวมแล้วจะมีคะแนนเต็มอยู่ที่ 5 ดาว โดยที่ทั้งสองรูปแบบนั้นมีสิ่งที่เหมือนกัน คือ ถ้าเรื่องที่ได้รับการออกอากาศได้คะแนนเต็ม ผู้ที่ส่งเรื่องจะได้รับเงินรางวัล 1,000,000 วอน
รูปแบบของรายการจะมีวิทยากรพูดคุยและอธิบายเรื่องต่างๆในช่วงหลังVTRทุกช่วงในรายการSponge เนื้อหาของรายการโดยรวมแล้วจะเป็นเรื่องราวที่เกี่ยวข้องทางวิทยาศาสตร์ นิติวิทยาศาสตร์ เหตุการณ์สำคัญ เหตุการณ์แปลก และอื่นๆ
ย่านความถี่ 2 เมตร
ย่านความถี่ 2 เมตร () (คำว่า 2 เมตร เป็นความยาวคลื่นโดยประมาณของความถี่ 144.000 MHz ถึง 148.000 MHz) ย่านนี้เป็นส่วนหนึ่งของแถบความถี่สูงมาก หรือที่เรียกกันว่า VHF (Very high frequency) ซึ่งถูกจัดสรรให้กับกิจการวิทยุสมัครเล่น โดยมีความถี่ตั้งแต่ 144.000 MHz ถึง 148.000 MHz แต่สำหรับประเทศไทยอนุญาตให้พนักงานวิทยุสมัครเล่นใช้ได้ในช่วง 144.000 MHz ถึง 147.000 MHz ความถี่ย่าน 2 เมตร ใช้ในการติดต่อภายในพื้นที่ซึ่งไม่ไกลมากนัก ระยะทางโดยประมาณ 100 ไมล์ หรือ 160 กิโลเมตร
ความถี่ย่าน 2 เมตรเป็นความถี่ที่ใช้ติดต่อสื่อสารภายในท้องที่ การขออนุญาตไม่ยุ่งยากเหมือนกับความถี่ย่าน HF พนักงานวิทยุสมัครเล่นขั้นต้นก็สามารถใช้งานได้เลย รวมถึงขนาดของตัวเครื่องและสายอากาศยังมีขนาดเล็ก จึงทำให้ย่านความถี่นี้เป็นย่านความถี่ยอดนิยมย่านหนึ่งก็ว่าได้
สำหรับการประสานงานต่าง ๆ นิยมใช้วิทยุแบบมือถือ หรือเราอาจจะเรียกว่า handheld transceiver (HT), handie-talkie หรือ walkie-talkie
การติดต่อสื่อสารในย่าน 2 เมตรระบบ FM บ่อยครั้งที่เราไม่สามารถติดต่อสื่อสารในระยะทางไกล ๆ ได้ ดังนั้นจึงจำเป็นต้องนำระบบทวนสัญญาณ (repeater) เข้ามาช่วย ซึ่งระบบทวนสัญญาณโดยทั่วไปจะถูกติดตั้งไว้บนที่สูง ๆ เช่นตึก หรือภูเขา เพื่อเพิ่มระยะทางในการติดต่อสื่อสาร
สำหรับการติดต่อสื่อสารระยะไกลในย่าน 2 เมตรนิยมใช้ระบบซิงเกิลไซด์แบนด์ (SSB) และ รหัสมอร์ส (CW) รวมทั้งสายอากาศแบบทิศทางอย่างเช่น สายอากาศยากิ นอกจากนี้ยังมีรูปแบบการแพร่กระจายคลื่นแบบอื่น ๆ ที่เหมาะกับการติดต่อสื่อสารทางไกล เช่น การติดต่อสื่อสารสะท้อนฝนดาวตก (Meteor scatter) การติดต่อในช่วงเวลาที่เกิด Troposheric Ducting และ Sporadic E หรือแม้กระทั่ง การติดต่อสื่อสารสะท้อนพื้นผิวดวงจันทร์
ทีวีแชมเปียน
ทีวีแชมป์เปี้ยน เป็นรายการเกมโชว์ของประเทศญี่ปุ่นโดยเป็นรายการตามหาผู้มีความสามารถต่างๆมาแข่งขันเพื่อเป็นแชมเปี้ยน ออกอากาศครั้งแรกเมื่อวันที่ 16 เมษายน พ.ศ. 2535 ออกอากาศทางสาถานีโทรทัศน์ทีวีโตเกียว (ปัจจุบันออกอากาศทางสถานีโทรทัศน์ไทยรัฐทีวี)
รูปแบบของรายการนั้น เป็นการเลือกเฟ้นหาสุดยอดแชมป์เปี้ยนส์ต่างๆ ทั้งในและเทศ ผู้ที่ได้เข้ารอบชิงชนะเลิศ จะได้เป็นแชมป์ และรองแชมป์
ผู้เข้าแข่งขันที่ได้คะแนนอันดับต้นๆ มากที่สุดจะได้ผ่านเข้ารอบ
สำหรับผู้เข้าแข่งขันที่ผ่านเข้ารอบในอันดับหลังๆ ที่มีคะแนนเสมอเท่ากัน จะต้องไปแข่งขันในรอบตัดเชือกกันต่อ ซึ่งถ้าใครทำคะแนนสูงสุดได้ก่อน ก็จะได้ผ่านเข้ารอบตามหลังไป
สิ่งที่ผู้เข้าแข่งขันรายการจะต้องใช้ทักษะที่จะสามารถผ่านเข้ารอบแต่ละครั้งได้ มีดังนี้
ทีวีแชมป์เปี้ยนได้นำเทปออกอากาศในญี่ปุ่นเข้ามาประเทศไทยทั้ง 6 ครั้งด้วยกันโดยครั้งแรกออกอากาศทางโมเดิร์นไนน์ทีวี. ทุกวันจันทร์ถึงวันศุกร์ เวลา 19.00-19.30 โดยผู้ที่ออกอากาศคือบริษัท อีฟนิ่งสตาร์ เอ็นเทอร์เทนเมนท์ จำกัด ออกอากาศครั้งแรกเมื่อวันที่ 30 พฤษภาคม พ.ศ. 2543 ถึง พ.ศ. 2546 ครั้งที่ 2 ออกอากาศทางสถานีวิทยุโทรทัศน์ไทยทีวีสีช่อง 3 โดยเปลี่ยนเสียงทีมพากย์เดิมเป็นเสียงพากย์ทางช่อง 3 ออกอากาศทุกวันเสาร์เวลา 14.00 น. โดยประมาณออกอากาศเมื่อปี พ.ศ. 2552 ครั้งที่ 3 ออกอากาศทางสถานีโทรทัศน์โมเดิร์นไนน์โดยออกอากาศทุกวันจันทร์ เวลา 20.30-21.30 โดยผู้ที่นำออกอากาศคือ บริษัท เดย์ โอเพทส์ จำกัด (มหาชน) โดยนำเทปยุคสุดท้ายของรายการ ครั้งที่ 4 ออกอากาศทางทรูเอ็กไซท์โดยนำเทปทุกซีซั่น ครั้งที่5 ออกอากาศทางช่องเวิร์คพอยท์ทีวี และครั้งล่าสุด ออกอากาศทางสถานีโทรทัศน์ไทยรัฐทีวีออกอากาศทุกวันเสาร์ เวลา 13.00-14.00 นอกจากนี้ประเทศไทยได้ซื้อลิขสิทธิ์รายการทีวีแชมป์เปี้ยนโดยครั้งแรกที่ถูกซื้อคือบริษัท กันตนา โดยใช้ชื่อว่า "ทีวีแชมป์เปี้ยนไทยแลนด์" ในปี พ.ศ. 2539
กานต์ชนิต ซำมะกุล
กานต์ชนิต ซำมะกุล หรือ กานต์ชนิตา ซำมะกุล (ชื่อเล่น: พริก) เกิดเมื่อวันที่ 5 มิถุนายน พ.ศ. 2524 ที่กรุงเทพมหานคร จบการศึกษาระดับปริญญาตรี เอกการแสดงและการละคร จากคณะศิลปกรรมศาสตร์ มหาวิทยาลัยศรีนครินทรวิโรฒ เข้าสู่วงการบันเทิงด้วยการถ่ายแบบ ถ่ายโฆษณาในแบบเซ็กซี่ วาบหวิว ก่อนที่จะมีผลงานการแสดงละครโทรทัศน์ในบทตัวประกอบ อาทิ "หน้าต่างบานแรก" ทางไอทีวี (พ.ศ. 2544), "บ่วงรัก" ทางช่อง 5, "บ้านสีขาวกับดาวดวงเดิม" ทางช่องเดียวกัน, "โลกสองใบของนายเดียว" ทางช่อง 7 เป็นต้น ก่อนจะมารับบทนำในภาพยนตร์เรื่อง "จ.เจี๊ยวจ๊าว" ในปี พ.ศ. 2546
ต่อมาเธอมีข่าวคราวอยู่บ่อยครั้งว่ามีวิดีโอคลิปหรือภาพถ่ายในแบบวาบหวิวที่ดูเหมือนเจตนาหลุดออกมาแพร่ตามอินเทอร์เน็ต จึงทำให้เป็นที่รู้จักดียิ่งขึ้น
ในการชุมนุมของพันธมิตรประชาชนเพื่อประชาธิปไตย พ.ศ. 2551 กานต์ชนิตา เข้าร่วมชุมนุมด้วย โดยทำหน้าที่อาสาสมัครพยาบาลแจกยาและพยาบาลผุ้ชุมนุมที่เจ็บป่วย และอาสารวบรวมเงินบริจาคเพื่อช่วยในการชุมนุม ด้วยการขายประกาศนียบัตรมหาวิทยาลัยราชดำเนินที่ทางเจ้าตัวและกลุ่มเพื่อน ๆ ได้ร่วมกันทำขึ้นมา พร้อมกับประกาศว่าเลิกถ่ายแบบในลักษณะนี้อีกแล้ว เพราะต้องการให้เกียรติกับทางกลุ่มพันธมิตรฯ
ต่อมาได้เป็นพิธีกรรายการโทรทัศน์อยู่ทางช่องเถ้าแก่ ในเครือข่ายของ ASTV ปัจจุบันเป็นพิธีกรรายการเปลี่ยนก่อนป่วย รู้ไว้ไกลโรค ทางช่อง News 1 (ASTV เดิม)
คู่กวนรวนหัวใจรัก
คู่กวนรวนหัวใจรัก (, ) เป็นภาพยนตร์ของบอลลีวูด ตัวละครเอกของเรื่อง คือ บันตี้และบัฟลี่ บันตี้เป็นผู้ชาย เดิมชื่อ ราเกซ บัฟลี่เป็นผู้หญิง เดิมชื่อ วิมมี่ ทั้งบันตี้และบัฟลี่ได้หลอกเงินคนทั่วประเทศอินเดีย สุดท้ายก็ถูกนายตำรวจ ดาชราช จับได้ สุดท้ายก็ต้องนำเงินที่หลอกเขามาไปคืนแก่เจ้าของ ภาพยนตร์ เรื่องนี้นำแสดงโดย อภิเษก พัจจัน, รานี มุคาจี, ไอศวรรยา ราย และอมิตาภ พัจจัน
ไฮดรอกซิลอะพาไทต์
ไฮดรอกซิลอะพาไทต์เป็นแร่ฟอสเฟตชนิดหนึ่ง
แร่ไฮดรอกซิลอะพาไทต์สามารถพบได้ในกระดูกและฟันของมนุษย์ ดังนั้นจึงได้ถูกนำมาใช้ในการรักษาเพื่อช่วยในการเสริมสร้างกระดูกให้กับผู้ป่วย นอกจากนี้ยังถูกนำไปใช้ในการเสริมความงาม เพื่อรักษารอยเหี่ยวย่นบนใบหน้า
รายชื่อตอนในเซียนเกมรักขอเป็นเทพนักจีบ (อะนิเมะ)
รายชื่อตอนของอะนิเมะ เรื่อง "เซียนเกมรักขอเป็นเทพนักจีบ"
เซียนเกมรักขอเป็นเทพนักจีบ เป็นอะนิเมะซีรีส์ประจำปี พ.ศ. 2553 ดัดแปลงมาจากหนังสือการ์ตูนเรื่องเซียนเกมรักขอเป็นเทพนักจีบ ผลงานของ วากากิ ทามิกิ ที่ตีพิมพ์ในนิตยสาร โชเน็นซันเดย์ สร้างโดยสตูดิโอ Manglobe กำกับโดย ชิเงฮิโตะ ทาคายานางิ เขียนบทตัวละครโดย ฮิเดยูกิ คุราตะ ออกแบบตัวละครโดย อากิโอะ วาตานาเบ กำกับภาพโดย อายูมิ ซาโตะ และ คาโยโกะ โทโคอุ และกำกับเสียงโดย โยชิคาซุ อิวานามิ ซีซั่นแรกเริ่มออกอากาศเมื่อวันที่ 6 ตุลาคม และได้ประกาศว่าจะฉายซีซั่น 2 ในเดือนเมษายนปี พ.ศ. 2554 แล้ว
ถนนประชาอุทิศ (ฝั่งธนบุรี)
ถนนประชาอุทิศ () เป็นถนนที่แยกจากถนนสุขสวัสดิ์ที่เขตราษฎร์บูรณะ กรุงเทพมหานคร ตัดผ่านทางพิเศษเฉลิมมหานครในท้องที่เขตราษฎร์บูรณะและถนนกาญจนาภิเษก (ด้านใต้) ในท้องที่เขตทุ่งครุ ตัดผ่านมหาวิทยาลัยเทคโนโลยีพระจอมเกล้าธนบุรี แยกนาหลวง วัดทุ่งครุ ไปบรรจบกับถนนเลียบคลองสรรพสามิตที่อำเภอพระสมุทรเจดีย์ จังหวัดสมุทรปราการ โดยในเขตจังหวัดสมุทรปราการมีชื่อเรียกว่า"ถนนประชาอุทิศ-คู่สร้าง"
ธีระพันธ์ เหลืองทองคำ
ศาสตราจารย์กิตติคุณ ดร.ธีระพันธ์ เหลืองทองคำ (ล.ทองคำ) เป็นผู้เชี่ยวชาญด้านสัทศาสตร์ ภาษาศาสตร์ภาคสนาม การทำพจนานุกรม และการวิจัยภาษาชนกลุ่มน้อยในภูมิภาคเอเชียตะวันออกเฉียงใต้ ปัจจุบันเป็นอาจารย์ประจำภาควิชาภาษาศาสตร์ คณะอักษรศาสตร์ จุฬาลงกรณ์มหาวิทยาลัย
ในปี พ.ศ. 2553 ศาสตราจารย์กิตติคุณ ดร.ธีระพันธ์ เหลืองทองคำ ได้รับเลือกเป็นสมาชิกกิตติมศักดิ์ของ Linguistics Society of America นับเป็นคนไทยคนแรกที่ได้รับเกียรตินี้
น้อยโหน่ง
น้อยโหน่ง (อังกฤษ: Custard-apple, Bullock's-heart) ผลไม้ชนิดหนึ่ง มีชื่อวิทยาศาสตร์ว่า "Annona reticulata" อยู่ในวงศ์กระดังงา สกุลเดียวกับ น้อยหน่า ("A. squamosa") เป็นไม้พุ่มขนาดเล็กถึงขนาดกลาง มีดอกคล้ายดอกของน้อยหน่า แต่ผลมีขนาดโตกว่า เปลือกบางแต่เหนียว ค่อนข้างเรียบ ไม่นูนเป็นตา ๆ สีเขียวจาง ๆ ปนสีแดงเรื่อ ๆ ความสูงของลำตัวประมาณ 5-8 เมตร ใบเป็นใบเดี่ยว ออกเรียงสลับ เป็นรูปขอบขนานแกมรูปใบหอก หรือใบประกอบแบบขนนกออกเรียงสลับเป็นรูปใบหอก ปลายและโคนใบแหลมสีเขียวสด ปลูกได้ในดินทั่วไป
เนื้อในผลหนาสีขาว รสชาติหวานแต่ไม่เท่าน้อยหน่า มีเมล็ดมาก มีคุณค่าทางอาหาร คือ วิตามินเอมากกว่าน้อยหน่า นอกจากนี้แล้วยังมีสรรพคุณทางยา คือ ผลทั้งดิบและสุกแก้ท้องร่วง โรคบิด โรคซาง ลมจุกเสียด แก้พยาธิในท้อง และพยาธิผิวหนัง, รากใช้แก้เหงือกบวม รักษาโรคเรื้อน เปลือกและต้นแก้บิด ท้องเสีย เป็นยาห้ามเลือดและสมานแผล, ใบใช้ฆ่าพยาธิผิวหนัง แก้บวมและฟกช้ำ เมล็ดใช้เป็นยาสมานแผล นอกจากนี้แล้วทั้งผลดิบและใบสดยังสามารถใช้ต้มเอาน้ำทำเป็นสีย้อมผ้าให้สีดำและสีน้ำเงินที่สวยงามและติดทนนานอีกด้วย
น้อยโหน่ง จะนิยมรับประทานน้อยกว่าน้อยหน่าเนื่องจากผลมีกลิ่นฉุน ยังมีชื่อเรียกต่างกันไปตามภาษาถิ่นในแต่ละภาคอีกด้วย เช่น "มะโหน่ง" หรือ "มะเนียงแฮ้ง" (ภาคเหนือ), "น้อยหนัง" (ภาคใต้) เป็นต้น
ทั้งน้อยโหน่งและน้อยหน่า มิใช่พืชพื้นเมืองของไทยหรือภูมิภาคเอเชียตะวันออกเฉียงใต้ แต่เป็นพืชพื้นเมืองของภูมิภาคอเมริกากลาง เชื่อว่าถูกเข้านำมาครั้งแรกในสมัยอยุธยา แต่ปัจจุบัน สามารถพบน้อยโหน่งและน้อยหน่าได้ทั่วไปทั้งในภูมิภาคเอเชียตะวันออกเฉียงใต้, ไต้หวัน, อินเดีย, ออสเตรเลีย และแอฟริกาตะวันตก
ย่านความถี่ 70 เซนติเมตร
ย่านความถี่ 70 เซนติเมตร ()(คำว่า 70 เซนติเมตรเป็นความยาวคลื่นโดยประมาณของความถี่ 430.000 MHz ถึง 450.000 MHz) ย่านความถี่นี้เป็นส่วนหนึ่งของแถบความถี่ UHF ซึ่งถูกจัดสรรให้กับกิจการวิทยุสมัครเล่น
การจัดสรรความถี่ย่าน 70 เซนติเมตรจะแตกต่างกันแล้วแต่ภูมิภาคของโลก ในสหรัฐอเมริกา ออสเตรเลีย ตรินิแดดและโตเบโก
อนุญาตให้ใช้ตั้งแต่ 420 ถึง 450 MHz แต่สำหรับบางพื้นที่จะถูกจำกัดการใช้งาน เช่น แคนาดา ให้ใช้ในช่วง 430 ถึง 450 MHz ในประเทศอังกฤษให้ใช้ในช่วงความถี่ 430 ถึง 440 MHz ในสนธิสัญญาระหว่างประเทศของ สหรัฐอเมริกากับแคนาดาห้ามมิให้มีการใช้ความถี่ในช่วง 420 ถึง 430 MHz ในบริเวณ ในบริเวณ เหนือจากไลน์เอ (north of Line A) แต่สำหรับประเทศไทยอนุญาตให้ใช้ได้ตั้งแต่ความถี่ 435.000 ถึง 438.000 MHz เฉพาะภาครับเท่านั้น
ความถี่ย่าน 70 เซนติเมตร เป็นความถี่ที่ต่ำที่สุดของย่าน UHF ที่จัดสรรให้กับนักวิทยุสมัครเล่น แต่เป็นความถี่สูงสุดที่จะใช้การแพร่กระจายคลื่นแบบ ionospheric propagation ได้ การติดต่อแบบสะท้อนออโรรา จะมีความผิดเพื้ยนของสัญญาณสูง ระยะทางในการติดต่อสื่อสารจะน้อยกว่า ย่านความถี่ 2 เมตร และย่าน 1.35 เมตร การติดต่อแบบสะท้อนฝนดาวตก (Meteor scatter) จะทำได้ยากกว่าความถี่ที่ต่ำกว่า สัญญาณที่สะท้อนกลับมาจะอ่อน และมีช่วงระยะเวลาที่สั้นกว่า
กิตติพงษ์ เกษโกวิท
พลเอก พลเรือเอก พลอากาศเอก กิตติพงษ์ เกษโกวิท อดีตปลัดกระทรวงกลาโหม เกิดเมื่อวันที่ 2 ธันวาคม พ.ศ. 2493 จบการศึกษาจากโรงเรียนเตรียมทหารรุ่นที่ 8 (ตท.8-ร่วมรุ่นเดียวกับ พล.อ.อภิชาต เพ็ญกิตติ, พล.อ.พหล สง่าเนตร, พล.อ.สมเจตน์ บุญถนอม, พล.ต.อ.เสรีพิศุทธ์ เตมียาเวส), โรงเรียนนายร้อยพระจุลจอมเกล้ารุ่นที่ 19 (จปร.19) จากนั้นได้ศึกษาต่อหลักสูตรชั้นนายร้อย-นายพันเหล่าทหารราบไทย, หลักสูตรชั้นนายพันเหล่าทหารราบสหรัฐอเมริกา และวิทยาลัยป้องกันราชอาณาจักรรุ่นที่ 47 (วปร.47-ร่วมรุ่นเดียวกับ พล.อ.อ.อิทธพร ศุภวงศ์)
พลเอกกิตติพงษ์ เกษโกวิท รับราชการครั้งแรกในปี พ.ศ. 2515 ในยศร้อยตรี (ร.ต.) ในตำแหน่งผู้บังคับหมวดปืนเล็ก กองร้อยอาวุธเบา กองพันทหารราบที่ 2 กรมผสมที่ 13
ดำรงตำแหน่งที่สำคัญ ๆ อาทิ ผู้บังคับกองร้อยสนับสนุนการรบ กองพันทหารราบที่ 3 กรมทหารราบที่ 1 มหาดเล็กรักษาพระองค์ (พัน 2 ร.1 รอ.), ผบ.พัน 2 ร.2 รอ., ผู้บังคับการกรมนักเรียนนายร้อยรักษาพระองค์ จปร., ผู้บัญชาการ กองพลทหารราบที่ 15 ปี พ.ศ. 2543, รองแม่ทัพภาคที่ 4 และผู้ช่วยเสนาธิการทหารบก ฝ่ายยุทธการ ปี พ.ศ. 2547, รองเสนาธิการทหารบก ปี พ.ศ. 2548 ที่ปรึกษาพิเศษสำนักงานปลัดกระทรวงกลาโหม (ปต.) ในอัตราพลเอก (พล.อ.) ปี พ.ศ. 2550, ผู้ทรงคุณวุฒิพิเศษ กองทัพบก ปี พ.ศ. 2551
จากนั้นในปี พ.ศ. 2552 ได้ย้ายไปประจำอยู่ที่กองบัญชาการกองทัพไทย ในตำแหน่งหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ประวิตร วงษ์สุวรรณ) และรองผู้บัญชาการทหารสูงสุด
ในปี พ.ศ. 2553 ได้รับโปรดเกล้าฯให้ดำรงปลัดกระทรวงกลาโหม ถือว่าเป็นการย้ายกลับมายังสำนักงานปลัดกระทรวงกลาโหมอีกครั้งหนึ่ง ซึ่งเชื่อกันว่าเป็นการได้รับการสนับสนุนจาก พล.อ.ประวิตร วงษ์สุวรรณ รัฐมนตรีว่าการกระทรวงกลาโหมและดำรงตำแหน่ง รองผู้อำนวยการศูนย์อำนวยการแก้ไขสถานการณ์ฉุกเฉิน
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ แต่ได้ยื่นหนังสือลาออกจาการเป็นสมาชิก สนช. เมื่อวันที่ 17 พฤษภาคม พ.ศ. 2561 โดยให้เหตุผลว่า อายุมากและมีปัญหาเรื่องสุขภาพ
ชีวิตส่วนตัว พล.อ.กิตติพงษ์ มีชื่อเล่นว่า "หมู" สื่อมวลชนจึงนิยมเรียกว่า "บิ๊กหมู" ชีวิตครอบครัวสมรสกับ นางเพ็ญศรี เกษโกวิท
บัณฑิต ศิริพันธุ์
นายบัณฑิต ศิริพันธุ์ ทนายความและนักกฎหมายที่มีชื่อเสียง เกิดเมื่อวันที่ 3 มีนาคม พ.ศ. 2484 จบการศึกษาจากโรงเรียนเตรียมอุดมศึกษา, โรงเรียนอำนวยศิลป์พระนคร, นิติศาสตรบัณฑิต มหาวิทยาธรรมศาสตร์ (ร่วมรุ่นเดียวกับ นายชวน หลีกภัย และ นายสมัคร สุนทรเวช), เนติบัณฑิตไทย จากสำนักงานอบรมศึกษากฎหมายแห่งเนติบัณฑิตยสภา, นิติศาสตรมหาบัณฑิต (LL.M) จากมหาวิทยาลัยนิวยอร์ก ประเทศสหรัฐอเมริกา
ทำงานครั้งแรกด้วยการเป็นทนายความฝึกหัดของสำนักงานกฎหมายเสนีย์ ปราโมช ของ ม.ร.ว.เสนีย์ ปราโมช ตั้งแต่ยังเป็นนักศึกษา จึงใกล้ชิดและสนิทสนมกับ ม.ร.ว.เสนีย์ และบุคคลในพรรคประชาธิปัตย์ มาตั้งแต่ปี พ.ศ. 2508 และเป็นหัวหน้าสำนักงานกฎหมายแห่งนี้ตั้งแต่ปี พ.ศ. 2518 หลังจาก ม.ร.ว.เสนีย์ เข้ารับตำแหน่งนายกรัฐมนตรีในสมัยที่ 2 มาจนถึงปัจจุบัน
นอกจากนี้ยังเคยดำรงตำแหน่งกรรมการรัฐวิสาหกิจหลายแห่ง อาทิ บริษัท การบินไทย จำกัด (มหาชน), บริษัท ขนส่งจำกัด (บ.ข.ส.), องค์การค้าของคุรุสภา, องค์การสื่อสารมวลชนแห่งประเทศไทย (อ.ส.ม.ท.) เป็นต้น
และยังเป็นรองประธานคณะกรรมการมรรยาททนายความของสภาทนายความ 2 สมัย เป็นสมาชิกวุฒิสภาระหว่างปี พ.ศ. 2535 ถึง พ.ศ. 2539
นายบัณฑิตได้ชื่อว่าเป็นทนายความที่มีชื่อเสียงและความสามารถอย่างมากโดยเฉพาะในคดีหมิ่นประมาทและคดีแพ่ง เคยรับว่าความให้กับนักการเมืองหลายคน อาทิ คดีที่ภริยาและบุตรนายดำรง ลัทธพิพัฒน์ ฟ้องหมิ่นประมาท นายสมัคร สุนทรเวช, คดีที่ น.ต.ประสงค์ สุ่นศิริ ถูกฟ้องหมิ่นประมาทจาก พ.ต.ท.ทักษิณ ชินวัตร, คดียุบพรรคประชาธิปัตย์และยุบพรรคไทยรักไทย หรือ คดีที่ นายสามารถ ราชพลสิทธิ์ ฟ้องหมิ่นประมาท นายสมัคร สุนทรเวช และ นายดุสิต ศิริวรรณ เป็นต้น
จากความที่ใกล้ชิดกับนักการเมืองหลายคนมาตั้งแต่ต้น ทำให้มีผู้ชักชวนให้เล่นการเมือง แต่เจ้าตัวได้ปฏิเสธเนื่องจาก ม.ร.ว.เสนีย์ ปราโมช ได้ขอไว้
ปัจจุบัน รับเป็นหนึ่งในทีมทนายความว่าความคดียุบพรรคประชาธิปัตย์ และเป็นที่ปรึกษาทางด้านกฎหมายของ นายอภิสิทธิ์ เวชชาชีวะ นายกรัฐมนตรี
ยุทธการที่ไซปัน
ยุทธการไซปัน เป็นส่วนหนึ่งของสงครามมหาสมุทรแปซิฟิกของสงครามโลกครั้งที่สองสู้รบกันบนเกาะไซปันในหมู่เกาะนอร์เทิร์นมาเรียนา ตั้งแต่วันที่ 15 มิถุนายน – 9 กรกฎาคม ค.ศ. 1944 กองกำลังฝ่ายสหรัฐฯได้ลงเรือออกจากท่าเรือเพิร์ลในวันที่ 5 มิถุนายน ค.ศ. 1944 ก่อนที่ปฏิบัติการโอเวอร์ลอร์ดในยุโรปจะเริ่มต้นขึ้น
ยุทธการครั้งนี้เรียกว่าดีเดย์ในแปซิฟิกกองพลนาวิกโยธินที่ 2 กองพลนาวิกโยธินที่ 4 และกองพลทหารราบที่ 27 ของสหรัฐฯ บัญชาการโดยพลโท ฮอลล์แลนด์ สมิต (Holland Smith) ฝ่ายจักรวรรดิญี่ปุ่น กองพลที่ 43 บัญชาการโดยพลโท โยะชิสึงุ ซะอิโต (Yoshitsugu Saitō)
วัดขุนตาลด
วัดขุนตาลด หรือ วัดวังมีด ตั้งอยู่ใน ต.ราวต้นจันทร์ อ.ศรีสำโรง จ.สุโขทัย
วัดนี้ไม่มีปรากฏความเป็นมาที่แน่นอนนัก พอสรุปได้จากศาสนวัตถุที่พอจะเหลืออยู่ให้เห็นเป็นหลักฐานว่าก่อสร้างขึ้นราว ๆ ยุคสุโขทัยตอนปลาย และได้ถูกทิ้งล้างเป็นเวลานาน ต่อมาราวๆปีพ.ศ. 2500 ชาวบ้านได้ค้นพบศาสนวัตถุเก่าแก่ จึงได้ช่วยกันก่อสร้างวัดขึ้นเป็นครั้งแรก
วินิจ เลิศรัตนชัย
วินิจ เลิศรัตนชัย เป็นอดีตนักจัดรายการวิทยุชื่อดัง และนักธุรกิจจัดคอนเสิร์ตชาวไทย ที่มีผลงานเด่นคือ การแสดงเฉลิมพระเกียรติพระบาทสมเด็จพระเจ้าอยู่หัว รัชกาลที่ ๙ ในรูปแบบต่างๆ
วินิจ จบการศึกษาระดับประกาศนียบัตรวิชาชีพชั้นสูง(ปวส.) แผนกการโฆษณา จากโรงเรียนพณิชยการพระนคร เข้าสู่แวดวงสื่อสารมวลชน โดยเริ่มเป็นผู้ประกาศข่าว สถานีวิทยุ พล.ปตอ. ต่อมาเป็นนักจัดรายการวิทยุ "ซันเดย์ แก๊ป", "โลกสวยด้วยเพลง" ของไนท์สปอต และ "สไมล์เรดิโอ" ของ มีเดีย พลัส ภายหลังเป็นผู้บริหารสถานีวิทยุ "ไพเรทเรดิโอ" กรรมการผู้จัดการ บริษัท ดรีม มีเดีย และ กรรมการบริหาร บริษัท ทราฟฟิกคอร์นเนอร์
วินิจ เคยมีผลงานแสดงละครโทรทัศน์ เช่น วนิดา ทางช่อง 3 เมื่อปี พ.ศ. 2534 ในบท ร้อยเอกมนตรี และ ลอดลายมังกร ทางช่อง 7 สี ในปี พ.ศ. 2535 เป็นพิธีกรและผู้บรรยายตามรายการโทรทัศน์ต่างๆ อาทิ ท้าพิสูจน์ มิวสิกเกม และเคยแสดงมิวสิกวีดีโอ ของ อิทธิ พลางกูร ในเพลง "เราสามคน" เมื่อปี พ.ศ. 2533
เคยมีผลงานเพลงร่วมกับ ฤทธิพร อินสว่าง โดยเป็น featuring ในเพลง "รักและศรัทธา" ออกอัลบั้ม "สะบัด" กับค่ายอินเทอร์นอล และเป็นผู้ริเริ่มจัดทำเพลง "ขวานไทยใจหนึ่งเดียว" ตามโครงการ สานใจไทย สู่ใจใต้ ด้านชีวิตส่วนตัว วินิจสมรสกับ เพ็ญ พิสุทธิ์ นักแสดงชื่อดังในอดีต มีบุตรสาว 2 คน เป็นนักกีฬาขี่ม้าทีมชาติไทยชื่อสายลับ เลิศรัตนชัย และเสียงซอ เลิศรัตนชัย
ปัจจุบัน เป็นประธานเจ้าหน้าที่บริหาร บริษัท เฟรชแอร์ เฟสติวัล จำกัด โดยมีผลงานการแสดงที่เด่นๆ เช่น การจัดคอนเสิร์ตเทศกาลฤดูหนาวบนพื้นที่เขาใหญ่ งานแสดงแสงสีเสียง "พ่อ…The Greatest of the Kings The Greetings of the Land" ณ พระที่นั่งอนันตสมาคม งานแสดงแสง สี เสียง เนื่องในพิธีเปิดประตูระบายน้ำคลองลัดโพธิ์และสะพานภูมิพล งานแสดงเรือไฟเฉลิมพระเกียรติและจุดเทียนชัยถวายพระพรกลางแม่น้ำเจ้าพระยา 5 ธันวาคม 2553 งานแสดงละครเพลงเฉลิมพระเกียรติ "พระมหาชนก เดอะฟีโนมีนอน ไลฟ์ โชว์" ภาพยนตร์แอนิเมชัน "คุณทองแดง ดิ อินสไปเรชันส์" และ "มหกรรมดนตรี 30 ปี คาราบาว" เป็นต้น
สมยศ พฤกษาเกษมสุข
สมยศ พฤกษาเกษมสุข (20 กันยายน พ.ศ. 2504 - ปัจจุบัน) เป็นคอลัมนิสต์ประจำเว็บไซด์ประชาไทนักกิจกรรมแรงงาน ประธานสหภาพพันธมิตรแรงงานประชาธิปไตย, แกนนำกลุ่ม 24 มิถุนาประชาธิปไตย, และบรรณาธิการบริหารนิตยสารวอยซ์ออฟทักษิณ
สมยศจบการศึกษาจากมหาวิทยาลัยรามคำแหง มีประวัติเคลื่อนไหวด้านแรงงานเรื่อยมา โดยเป็นคนคุมแรงงานออกมาเคลื่อนไหวเรียกร้องกับรัฐบาลในหลายครั้ง เคยเขียนบทความต่อต้านรัฐบาลทักษิณในเว็บไซต์ของ Thai NGO ชื่อบทความ "พฤติกรรมเผด็จการรัฐบาลทักษิณ"
หลังรัฐประหารในประเทศไทย พ.ศ. 2549 สมยศได้รับเลือกให้เป็นแกนนำชุดที่ 2 ของแนวร่วมประชาธิปไตยต่อต้านเผด็จการแห่งชาติ (นปช.) นอกจากนี้เขายังเป็นประธานกลุ่ม 24 มิถุนา และเจ้าของนิตยสารและสำนักพิมพ์สยามปริทัศน์ อีกด้วย บล็อก Anti-Corruption Center อ้างว่าเขาคือ "ประดาบ" คอลัมนิสต์ออนไลน์ชื่อดังแห่งเว็บ ไฮ-ทักษิณ ภายในวันเดียวกันที่ เว็บไซต์ผู้จัดการได้นำเอาข่าวจากบล็อก Anti-Corruption Center มาเปิดเผยตัวตนของประดาบนั้นเอง ประดาบก็ได้ออกมาเขียนบทความ "ประดาบก็คือประดาบ" ตอบโต้ในเว็บไซต์ไฮ-ทักษิณ เพื่อปฏิเสธว่าเขาไม่ใช่สมยศ และยินดีจะเปิดเผยตัวตนเมื่อ วาระแห่งกาลอวสานของเผด็จการ
ขณะที่สมยศทำงานเป็นนักกิจกรรมแรงงาน เขาได้มีบทบาทสำคัญอย่างยิ่งในการผลักดัน พรบ ประกันสังคม ในยุครัฐบาลชาติชาย จนเกิดเป็นกฏหมายในที่สุด
เวลาประมาณ 12:00 ของวันที่ 30 เมษายน 2554 สมยศถูกควบคุมตัวที่ด่านตรวจคนเข้าเมืองอรัญประทศ โดยเจ้าหน้าที่แจ้งต่อเขาว่า เขาถูกออกหมายจับโดยกรมสอบสวนคดีพิเศษ ในข้อหาตามมาตรา 112 ของประมวลกฎหมายอาญา (หรือรู้จักในชื่อทั่วไปว่า "กฎหมายหมิ่นพระบรมเดชานุภาพ") โดยในขณะที่สมยศเป็นบรรณาธิการว๊อยซ์ออฟทักษิณ ได้มีบทความ บางบทความ ที่มีลักษณะหมิ่นพระบรมเดชานุภาพ อาทิ บทความ บ้านจะดีต้องเริ่มที่พ่อ ผู้เขียนได้แก่ ดร.ชนาธิป ศิริปัญญาวงค์ เขาซึ่งเป็นบรรณาธิการถูกจับกุมในขณะที่เป็นรัฐบาลที่มาจากการเลือกตั้ง แต่ได้รับการปล่อยตัวในรัฐบาลเผด็จการทหาร
ทนายความของสมยศได้พยายามติดต่อขอประกันตัวกับกรมสอบสวนคดีพิเศษ แต่ไม่ได้ประกันตัว
ภายหลังที่สมยศถูกจับ มีการออกแถลงการณ์คัดค้านการคุกคามเสรีภาพของประชาชนโดยใช้กฎหมายนี้ จากกลุ่ม Article 112 และสหภาพแรงงานประเทศเนปาล ได้ส่งจดหมายถึงนายกรัฐมนตรีของไทยในขณะนั้นให้ปล่อยตัวทันที หรือ ขอให้ได้รับการประกันตัวเขาได้รับการปล่อยตัวในวันที่ 30 เมษายน พ.ศ. 2561 รวมจำคุก 7 ปี โดยโทษจำคุกนี้รวมคดีหมิ่นประมาท พลเอก สพรั่ง กัลยาณมิตร แล้ว
เต่เหลียว
ขนมแต่เหลี่ยว แต้เหลี้ยว หรือที่คนไทยเรียกขนมจันอับ เป็นขนมประเภทหนึ่งที่กินคู่กับน้ำชาของจีน และก็ใช้ในพิธีกรรมต่าง ๆ เช่นไหว้เจ้า งานแต่งงาน งานมงคล ฯลฯ
จับอับ เป็นชื่อกล่องใส่ขนมชนิดหนึ่ง ไม่ใช่ชื่อขนม หมายถึงกล่องใส่ขนมแห้งของจีน เอาไว้ถวายหรือไหว้เจ้า จับอับ เพี้ยนมาจากภาษาจีนแต้จิ๋ว ว่า เจ่งอั๊บ หรือ จิ๊งอับ (敬盒/饌盒/薦盒)
ส่วนขนมเรียกว่า แต่เหลี่ยว หรือ แต้เหลี้ยว (茶料) ซึ่งหมายถึง ขนมแกล้มน้ำชา
บางครั้ง ก็เรียกขนมแต้เหลี้ยวว่า จับกิ้ม (什錦) แปลว่า หลายหลาก หรือรวมกัน ปนกัน เพราะกล่องขนมหนึ่งกล่องก็มักจะมีขนมแต้เหลี้ยว 4-5 อย่างจากจำนวนทั้งหมดร่วมสิบอย่างปนกัน
ขนมแต้เหลี้ยว หรือขนมจันอับ สันนิฐานว่าน่าจะมีในไทยมาตั้งแต่สมัยอยุธยาแล้ว มีเอกสารชื่อ คำให้การขุนหลวงวัดประดู่ทรงธรรม เอกสารจากหอหลวง บันทึกว่า มีพวกจีนมาตั้งโรงงานทำขนมจันอับอยู่ตลาดน้อย ใกล้ประตูช่องกุดท่าเรือจ้างข้ามไปวัดพนัญเชิง และมีพวกจีนตั้งโรงงานทำขนมเปี๊ยะ ขนมโก๋ และขนมจันอับอยู่ตลาดขนมจีนอีกแห่งหนึ่ง
จันอับในสมัยรัชกาลที่ 5หมายถึงขนม 6 อย่าง มีรายชื่อในพระราชบัญญัติอากรจันอับ ร.ศ. 111 ดังนี้คือ
1น้ำตาลกรวด 2ฟัก ถั่วก้อน ถั่วตัด งาตัด โซถึง ขนมปั้นล่ำ ขนมก้านบัวขิงเขี้ยวน้ำตาลทราย ขนมเปีย เข้าพอง ตังเม ถั่วงา ขนมโก๋ทำด้วยแป้งเข้าแป้งถั่ว สรรพจันอับ 3วุ้นแท่ง ตังเมหลอด น้ำตาลทรายเขี้ยวหล่อหลอมเปนรูปต่างๆ 4ขนมกะเลาเปาทำด้วยแป้งเข้าสาลีอันใหญ่อันเล็ก 5ไพ่กระดาษจีน แล 6เทียนไขเนื้อ
แต่เอกสารบางเล่มเรียกขนมจันอับเป็นภาษาจีนว่า“แต้เหลี้ยว” ทำให้รู้ว่า จันอับเป็นชื่อกล่องใส่ขนม ในสูจิบัตรงานสมโภชน์พระนครสมัยรัชกาลพระบาทสมเด็จพระจุลจอมเกล้าเจ้าอยู่หัวมีกล่าวถึงขนมแต้เหลี้ยว 58 อย่าง คือ
“เต้าปัง,อิ้วมั่วปัว,บีปัง,โซถึง,ตังกวยแฉะ,อิ๊วจ๊อ,เม่งถึง,เต้ายุ่น,นึ้งโก,แชะโก,เซียงเต้าทึง,ซกซา,กิมจี้เปีย,กิมเก๊กโซ,กิมโซเปีย,ฮองหงันเปีย,บีปังภู่อิ่ว,เต้าเปีย,บะเปีย,โซเกี้ยว,เบเตยโซ,กุ่ยซือเปีย,กึงกังเปีย,ฮุนเพียงโก,เกียมโก,จือถึงกัว,กังเหล็กเต้าโก,เบ๋เต้ยโก,เงกตัวโก,มี่เปา,ฮวนกัวะโซ,เล่าฮวย,ซะผ่า,ฬ่อใจ,เก๊กฮวยโก,แปะจือมั่วโก,โอจือมั่วโก,ทึ่งปัง,ทึ่งกวย,กิมหัม,ฮำคักโซ,เต้ายินไซ,บียุ่น,เกยปะโก,เปียโถ,มี่เต๊ก,เล่งมึ่งเปีย,เง่าฮุนปัง,กาเปีย,มั่วโซ,เตเปีย,บ้วยกี,เกียมกิดโซ,เฮงยิ่นโช,กวยจี้โก,ตือถึงโก,เปากวน,ลาเลกเต้าโก รวม 58 สิ่งนี้จีนเรียกว่าแต้เหลี้ยว ไทยเรียกว่าเครื่องจันอับเปนขนมสำหรับจีนไหว้ เมื่อเทศการตรุษจีน ศาจจีน ไม่ว่าตรุษศาจอันใด ต้องมีเครื่องแต้เหลี้ยวนี้กำกับทุกตรุษ ทุกศาจ โดยที่สุดแต่วันชิวอิดจับเหงา ก็ต้องมีเครื่องแต้เหลี้ยวไหว้เจ้าทุกวันๆ แลเครื่องแต้เหลี้ยวนี้เปนของรับประทานกับน้ำร้อนน้ำชาด้วยอนึ่ง ไทยจีนจะทำการวิวาหะมงคล ฤๅทำการบุญต่างๆ ก็มักใช้เครื่องแต้เหลี้ยวเปนของขันหมาก แลใส่ปากกระจาดก็มาก เครื่องแต้เหลี้ยวนี้ จีนทำขายที่ตำบลสำเพง ราคาซื้อขายที่โรงผู้ทำต้องชั่งน้ำหนักระคนปนกันทุกสิ่งหนักห้าชั่งจีนต่อบาท ราคาซื้อขายตามตลาดเครื่องแต้เหลี้ยวห่อหนึ่งหนักเจ็ดตำลึงจีนบ้าง แปดตำลึงจีนบ้าง ราคาห่อละเฟื้อง ที่เปนชิ้นเปนอันก็ขายกันอันละเฟื้อง อันละ 4 อัฐ อันละ 2 อัฐ อันละ 1 อัฐ ก็มี”
ปัจจุบัน ในประเทศไทยสามารถพบจันอับได้ 2 ชนิดคือ จันอับแบบแต้จิ๋วหรือกวางตุ้ง และ จันอับแบบฮกเกี้ยน
แต้เหลี้ยว หรือ จันอับ ถือว่าเป็นขนมที่ขาดไม่ได้ในงานแต่งงานของชาวจีน และ ชาวไทย เพราะเชื่อว่าความหวานของจันอับจะทำให้ชีวิตคู่รักกันอย่างชูชื่น จันอับ เป็นหนึ่งในส่วนประกอบของการส่งของหมั่นให้เจ้าสาว ในส่วนของการบูชาต่างๆ ชาวจีนก็ขาดไม่ได้ที่จะบูชาด้วยจันอับ ไม่ว่าจะเป็นงาน มงคล หรือ อวมงคล จันอับก็มีส่วนเกี่ยวด้วย สรุปคือจันอับมีส่วนเกี่ยวข้องกับสังคมไทย และ สังคมจีน
ว่าน จื่อเหลียง
ว่าน จื่อเหลียง (; ) เกิดเมื่อวันที่ 25 กรกฎาคม ค.ศ. 1957 ที่มณฑลกวางตุ้ง เป็นนักแสดงชื่อดังชาวฮ่องกง มีผลงานที่โดดเด่น ได้แก่ "ฤทธิ์หมัดสะท้านบู๊ลิ้ม, ศึกสายเลือด, ยอดยุทธจักรมังกรฟ้า, เล็กเซียวหงส์, ซิยิ่นกุ้ย, เจงกิสข่าน ผู้พิชิต" ส่วนภาพยนตร์ที่โดดเด่น ได้แก่ "กระบี่ไร้เทียมทาน (เดอะมูฟวี่)"
เข้าสู่แวดวงบันเทิงด้วยการเป็นนักแสดงในสังกัดของ ATV ในทศวรรษที่ 70 และต่อมาได้หันมาร่วมงานกับทาง TVB ในทศวรรษที่ 80
ชีวิตส่วนตัว สมรสกับเถียน นิว (恬妞) ซึ่งเป็นนักแสดงเช่นกัน ในปี ค.ศ. 1992 และต่อมาในปี ค.ศ. 1996 ทั้งคู่ก็ได้หย่ากัน และต่อมาว่าน จื่อเหลียงได้สมรสใหม่กับกัว หมิงหลี (郭明黎) ในปี ค.ศ. 2002
ตูโบ้
ตูโบ้, โบโบจาจ้า หรือ ต้มบวดรวมมิตร อาหารหวานท้องถิ่นภูเก็ต ทำจากถั่วแดงเม็ดเล็ก (คนภูเก็ตเรียกว่า ถั่วย้อแย้) มันเทศ เผือก (คนภูเก็ตเรียกว่า หัวบอน) และแป้งมันสำปะหลัง (คนภูเก็ตเรียกว่า แป้งตั่วจูหุ้น) ต้มรวมกันในน้ำกะทิเติมน้ำตาลและเกลือพอให้มีรสหวานนำและเค็มปะแล่ม จะทานร้อน ๆ หรือเติมน้ำแข็งก็ได้
ตู หมายถึง หมู และ โบ้ หมายถึง แม่ รวมความแล้ว "ตูโบ้" หมายถึง แม่หมู ที่เรียกเช่นนี่น่าจะเป็นเพราะลักษณะของหวานเป็นแบบรวมมิตร เอาของกินหลายอย่างมาต้มรวมกันเหมือนต้มอาหารให้แม่หมูกิน
ตั่งกั๊วป่าว
ขนมเทียน หรือ ขนมนมสาว นั้นตั้งชื่อตามรูปร่างของขนม ซึ่งมีลักษณะคล้ายๆ กระดองเต่าตาม มโนภาพ ของคนไทยโบราณ ที่แสดงออกผ่านปริศนาคำทายทำให้เราทราบได้ว่าคนโบราณ มองเห็น กระดองเต่า (มีรูปร่าง/อรรถประโยชน์) คล้ายหลังคา ขนมเทียน ซึ่งมีรูปทรงสามเหลี่ยมคล้ายจั่วหลังคา และจั่วหลังคา ตามมโนภาพของโบราณ มองเห็น จั่วหลังคาคล้ายกระดองเต่า ด้วยเหตุนี้เอง คนโบราณจึงเรียก ขนม ที่มีลักษณะคล้ายกระดองเต่านี้ว่า ขนม (เต่า) เทียน
โครงสร้างเชิงสาเหตุ
ในฟิสิกส์เชิงคณิตศาสตร์ โครงสร้างเชิงสาเหตุ () ของแมนิโฟลด์แบบโลเร็นตซ์ บอกถึงความสัมพันธ์เชิงเหตุผลระหว่างจุดต่าง ๆ ในแมนิโฟลด์
ในวิชาฟิสิกส์ยุคใหม่ (โดยเฉพาะอย่างยิ่ง ทฤษฎีสัมพัทธภาพทั่วไป) กาลอวกาศจะถูกแทนด้วยแมนิโฟลด์แบบโลเร็นตซ์ ความสัมพันธ์เชิงสาเหตุระหว่างจุดต่าง ๆ ในแมนิโฟลด์ จะถูกตีความว่าเป็นการอธิบายว่าเหตุการณ์ในกาลอวกาศ สามารถมีอิทธิพลกับเหตุการณ์อื่น
กาลอวกาศแบบมินคาวสกี เป็นตัวอย่างง่าย ๆ ของ แมนิโฟลด์แบบโลเร็นตซ์ ความสัมพันธ์เชิงสาเหตุระหว่างจุดต่าง ๆ ในกาลอวกาศแบบมินคาวสกีมีรูปแบบที่ง่าย เนื่องจากอวกาศมีลักษณะแบน
โครงสร้างเชิงสาเหตุของแมนิโฟลด์แบบโลเร็นตซ์ใด ๆ (อาจจะโค้งก็ได้) มีความซับซ้อนมากยิ่งขึ้นเนื่องจากมีความโค้งเข้ามาเกี่ยวข้อง การพิจารณาโครงสร้างเชิงสาเหตุของแมนิโฟลด์แบบนี้ จะต้องพูดในเทอมของ โค้งสมูธเชื่อมระหว่างสองจุด เงื่อนไขบนเวกเตอร์สัมผัสของเส้นโค้ง จะนำมาใช้ในการนิยามโครงสร้างเชิงสาเหตุ
ศาลเจ้าไล่ทู้เต้าโบ้เก้ง
ในอดีตที่ตั้งบริเวณอำเภอกะทู้ จังหวัดภูเก็ต เป็นที่หนึ่งที่อุดมไปด้วย แร่ดีบุก จึงทำให้คนจีนเริ่มหลั่งไหลเข้ามาในบ้านกะทู้มากขึ้น และ นำพาความเชื่อเดิมการนับถือ เทพเจ้า วีรบุรุษ และ บรรพชนมาด้วย จึงทำให้เกิดศาลเจ้ากะทู้เป็นที่ยึดจิตใจของชาวบ้าน
หลังจากที่ได้มีคณะงิ้วเดินทางมาจากเมืองจีน มาเปิดการแสดงที่บ้านกะทู้ แต่แล้วผู้แสดง ในคณะงิ้วเกิดเจ็บป่วยขึ้น ทำให้คณะงิ้วคิดไว้ว่า พวกตนละเลย ไม่ได้ประกอบพิธีกินผัก ซึ่งเคยกระทำเป็นประจำทุกปีที่เมืองจีน จึงตกลงกัน ประกอบพิธีกินผักขึ้นที่โรงงิ้วนั้นเอง ภายหลังการประกอบ พิธีกินผักที่โรงงิ้วเสร็จแล้ว โรคภัยไข้เจ็บต่างๆ ก็หายไป จนหมดสิ้น ทำความประหลาดใจให้ชาวกะทู้ ชาวกะทู้ได้เข้าร่วมพิธีกินผัก กับคณะงิ้วด้วย แต่ไม่มีใครทราบ และเป็นผู้รู้เกี่ยวกับพิธีนี้ดี ชาวบ้านทำได้เพียง เคารพบูชา และขอขมา แด่ศาลเจ้า
จนกระทั่ง ท่านผู้รู้ เดินทางไปถึงมณฑลกังไซ้ และเห็นชาวบ้าน ประกอบพิธีถือศีลกินผัก แต่เขาแนะนำว่าการประกอบพิธีนั้น ไม่ถูกต้อง ตามประเพณีเดิมของฉ้ายตึ่ง (ศาลเจ้า ที่มณฑลกังไซ้) และอาสากลับไป เพื่ออัญเชิญสิ่งศักดิ์สิทธิ์คือควันธูป มาจากมณฑลกังไซ้ ในตอนกลางคืน ท่านผู้รู้ได้ล่องเรือกลับจากประเทศจีนมาถึงที่บางเหลียว (บางเหนียว ในปัจจุบัน) และส่งข่าวไปยังชาวกะทู้ว่าท่านผู้รู้ได้มาถึงแล้ว ดังนั้นจึงบอกให้ คณะกรรมการ ในพิธีนี้มารับท่านผู้รู้ในวันถัดไป (ขึ้น 8 ค่ำ เดือน 9) นอกจากนี้ ท่านผู้รู้ ได้นำบทสวดมนต์ จากตำรา และคัมภีร์ต่างๆ กับเต้าบูเก็ง มาไว้ที่ศาลเจ้าฉ้ายตึ่ง เช่นกัน
นอกจากนี้ศาลเจ้า ในต่างจังหวัด และต่างประเทศ ก็ได้มาอัญเชิญเหี่ยวโห้ย หรือ เหี่ยวเอี้ยน จากศาลเจ้ากะทู้ ไปเช่นเดียวกัน คือศาลเจ้าไท้เป๋ง (ประเทศมาเลเซีย) ศาลเจ้าตะกั่วป่า ศาลเจ้ากระบี่ เป็นต้น
ท่านผู้รู้ได้อธิบายไว้เกี่ยวกับ การประกอบพิธีกรรม ของศาลเจ้าว่า ตำรา และคัมภีร์ต่างๆ ที่ใช้ในการประกอบพิธีกินผัก ห้ามนำออกมาเปิดเผย ผู้ใดนำมาเปิดเผย จะมีอันเป็นไป ตำรา และคัมภีร์ดังกล่าวนี้ นำออกมาเปิดเผย ได้เฉพาะ ในระหว่างพิธีกินผักเท่านั้น เมื่อเสร็จ จากพิธีกินผักแล้ว ให้นำไปเก็บไว้ที่เดิม ในศาลเจ้าทันที
เซอร์ไวเวอร์ ซีรีส์
เซอร์ไวเวอร์ ซีรีส์ () เป็นศึกใหญ่ของ WWE ประจำเดือนพฤศจิกายน กำเนิดขึ้นเป็นรายการ เพย์-เพอร์-วิว รายการที่ 4 ของ WWE โดยจัดขึ้นครั้งแรก ในปี ค.ศ. 1987 จึงถูกเรียกให้เป็น 1 ใน Big Four ของ WWE ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์
เซอร์ไวเวอร์ ซีรีส์ ถูกจัดขึ้นเป็นครั้งแรกเมื่อวันที่ 26 พฤศจิกายน ค.ศ. 1987 ที่ ริชฟิลด์ รัฐโอไฮโอ
อาชีกูร์
อาชีกูร์ () เป็นเมืองที่อยู่ในจังหวัดปาดกาแล ซึ่งอยู่ทางเหนือของประเทศฝรั่งเศส